
At Lyricorum idem Horatius fere solus legi dignus Nam 
et insurgit aliquando, et plenus est jucunditatis et gratiae 
et variis figuris et verbis felicissime audax, 

Quinctilianus, X, 1. 96. 

Non solum aequavit, sed interdum superavit Flaccum. 

Grotius de Sarbievio, 


Еее Joh. Matthias Gesnerus in praefatione ad Нога- 
tium dixit, adeo ab omnibus inde saeculis sategisse circa 
Horatii Flacci Eclogas, Librarios, Interpretes, Criticos, 
ut possit homo diligens, cui Bibliothecae pateant, facile 
librum mediocrem vel sola hujus Poetae enarranda hi- 
soria literaria implere. Hoc studium, hancque incredibi- 
lem operam in Horatii carminibus a viris eruditissimis 
collocata quotiescunque diligenter ego considero, toties 
vehementer miror, quid causae sit, cur cum recentiorum 
temporum tot inveniantur Latini Poetae, in quibus ela- 
borandis et pertractandis idem, majus fortasse animi ob- 
lectamentum viri eruditi invenire possint, in antiquo illo 
Flacco tamen haerere quasi malint, et non nisi in ejus 
carminibus quaerere campum illum spatiosum, in quo 
docta eorum atque literata virtus facillime excurrere pos- 


sit, neglectis omnibus, qui utpote tempore propiores ma- 
4 


2 


jore jure hominum doctorum studia et operam ad se 
trahere debent. 

Sunt quidem his omnibus, qui illud modo a me 
commemoratum in Horatio pervolvendo et pertractando 
nimium et subtile studium defensum esse volunt, satis 
ut iis videtur idoneae causae, cur meam sententiam im- 
pugnent, eamque nullo fultam esse documento demon- 
strent. 

Argumentum vero gravissimum, cur in recentioribus 
Poetis Latinis minime tam latus gloriae pateat campus, 
quam in illis veteribus, in eo maxima ex parte quaeritur, 
quod nos recentioribus omnibus — licet illi peritissimi 
sint Romanorum linguae — omnino tamen abjudicatam 
esse egregiam illam facultatem putemus, ut quae velint 
animi sensa et cogitata subtiliter nobis lingua non sua 
communicare possint, et in illa ita versari, ut veterem 
Romanum, non hominem recentiorum temporum scribere 
aut loqui arbitremur. Nihilominus, quamquam quod 
modo in medium protuli argumentum, verum esse nemo 
est, qui infitias ire velit, praecipue cui ingenium et na- 
tura veterum linguarum nota, nihil hoc tamen causae 
justae est, cur recentiores, dummodo iis os a natura ma- 
gna sonaturum impertitum sit, contemtui habeamus, in- 
dignosque putemus, in quibus elaborandis temporis ali- 
quid consumamus. Accedit religio quaedam nimia atque 
pietas, nobis a viris doctissimis de tota fere antiquitate 
injecta, qua commoti et capti, veteres solos auctores le- 
gendos putamus, quippe non nisi ex iis omnem veram 
solidamque doctrinam, omnem ingenii cultum ac libera- 
lem disciplinam petere possimus; de recentioribus autem 
humilius sentimus quam par est, eosque ab omnibus 

negligi, a nemine tangi quieto patimur animo, licet et 
ipsi digni sint, quos simili cum verecundia prosequaris, 
et pari cum studio manu verses. — 

Atque haec opinio semel temere suscepta, tenaci- 
ter omnium inhaeret animis. Et tamen multos habemus 
recentiores Poetas Latinos, quorum nonnulli poetica co- 
ronati erant lauro, alii digni qui ejusdem laudis partici- 
pes fierent, temporum modo iniquitate illa privati, quo- 
rum tamen pars magna vel eruditissimis viris nostrae 
aetatis non nisi nomine nota est, Quod si in universum 
merito ac jure affirmare possumus, tum praecipue de 
quibusdam Poloniae Poetis, qui lingua latina scribentes, 
facile multis in rebus vel Romanum Flaccum, lyricae 
poesis principem exaequarunt. Praetereo ego alios, quo- 
rum numerus haud parvus, de Matthia Casimiro Sar- 
bievio, qui Horatius redividus a viris artis criticae peri- 
tissimis vocatur, studiosius quaedam hic in medium pro- 
ferre statui. 

Ne autem quis literarum nostrarum gnarus dicat, 
habere nos jam quasdam et commentationes et disputa- 
tiunculas de Sarbievio, mihique crjmini det me actum 
agere, officium meum duxi vel paucis hujus rei mentio- 
nem facere. Fuerunt quidem viri docti, quibus Sarbie- 
vius adeo cordi erat, ut multam curam operamque in eo 
elaborando ponerent. Г. С. Langbeinus scripsit com- 
mentationem de Sarbievii vita, studiis et scriptis, Dres- 
dae 1753. Fran. Ant. Voelke disputationem recitavit de 
Sarbieviana Poesi in consessu Professorum Universitatis 
Literariae Regiae Varsaviensis, anno h.s. vicesimo quinto; 
sed, quod sine injuria virorum illorum, simpliciterque 


dictum volumus — quantum, id est, quam parum fece- 

rint ad illustrandum vatem nostrum, sub judice lis esto. 
Nempe Langbeinus non nisi collectionem nobis omnium 
Sarbievii editionum dedit, notasque variorum adjecit, alia- 
rum autem rerum brevem tantummodo neque sufficien- 
tem fecit mentionem (1). Alter, quem modo commemo- 
ravi in universum tantum de Poesi scriptoris nostri di- 
sputavit, multis neglectis rebus, quae ad bene perfecteque 
intelligendum et cognoscendum Poetae ingenium magni 
sunt momenti; quae dixit minime certis fulta esse viden- 
tur argumentis, neque comprobata locis ex Poeta ipso 
sumtis. Sunt tamen quaedam, quae facile documento in- 
servire possint, auctorem non sine magno studio versa- 
tum esse in Poetae carminibus; in investigandis tamen 
poeticis virtutibus, laudibus et pulchritudinibus si majorem 
collocasset curam, si in iis, quae dixerat majore arte 
usus fuerit critica, opus longe perfectius omnibusque nu- 
meris absolutum evasisset. Alios, quos commemorem, 
non habeo; quantum enim scio nemo praeter illos duos 
de Sarbievii aut scriptis aut vita in publicum aliquid 
edidit — multi polliciti multa promissis fideique non 
steterunt (2). Арпа Polonicos auctores ipsos non nisi 
perpauca invenies, quae tibi inservire possint ad inge- 
nium indolemque Poetae cognoscenda, haec autem dis- 
jecta neque certo tractata ordine- Qua ductus causa, 
Sarbievium quasi materiam mihi sumere statui, in qua 
elaborem, idque praecipue demonstrare studebo, quantum 
hie Poloniae Horatius Romanum illum aequaverit, quan- 


(1) Cf. Bibliotheca Josephi Andreae Zifuski p. 167. 
(2) Martyni Laguna editionem novam promisit anno 1814. 
Pariter Josephus Andreas Zatuski Episcopus. Cf. ejus bibliothe- 


cam p, 167. 


tum ut Hugo Grotius non sine idoneo documento affir- 
mat superayerit, quantum denique illo inferior sit, 
Antequam tamen poesin ipsam aggrediar Sarbievii, 
eumque cum. Horatio comparem, in dissertationis meae 
parte prima de vita Poetae nostri disseram; in univer- 
sum enim ad interiorem scriptorum vel antiquitatis vel 
recentioris quoque aevi intellectum permagni referre puto, 
ut et rerum hominumque conditiones, et tempora vel ad 
ipsas auctorum vitas, vel ad res ab iis propositas perti- 
tinentia quam rectissime pernoscamus, Quemadmodum 
enim — ut ex antiquitate exemplum sumamus — de Ho- 
ratio Venusino nemo vere judicare neque eum perfecte 
et absolute intelligere potest, nisi vitam ejus et indolem, 
mores porro et consuetudines temporum illorum quibus 
vixit et scripsit accurate cognita et percepta habeat, sic 
etiam Sarbievius cum nullo animi oblectamento legi ne- 
que intelligi potest, nisi prius qua vixerit aetate sciamus, 
atque conditionibus, quibus hominibus familiariter usus 
fuerit — quod in universum temporum illorum fuerit in- 
genium, et alia id genus, quae omnia ut jam monui ad 
intelligendum auctorem permagni mihi esse videntur mo- 
menti, Jam vero hac in re, in singulis dico, quae ad 
Poetae vitam pertinent perquirendis ac subtili trutina ex- 
aminandis laborem haud perexiguum fore minime me fu- 
git. Quae enim a nostris auctoribus de Sarbievii vita 
relicta habemus, quamquam minime contemnenda et ne- 
gligenda sunt, adeo tamen manca esse videntur, ut etiam 
aliorum peregrinorum ope uti coactum me esse videam; 
reliqua, quae nusquam reperire potui ex ipsis Poetae 
carminibus, quantum fieri potuit supplevi et addidi, ut 
res tota omnibus numeris absoluta evadat. Accidit, ut 

de una eademque re alius interdum alia tradat — quae 
cum multum faciant ad Poetae carmina explicanda et 
intelligenda, in investiganda veritate, reique vero statu 
artem criticam summo me cum studio, summaque cum 
diligentia adhibiturum polliceor. 

Jam in secunda commentationis meae parte, non 
nisi in Poesi ipsa Sarbievii versari animus mihi est; hanc 
autem in ea explicanda ingredi statui viam, ut non tan- 
tum in universum sim disputaturus de ejus ingenio de- 
que arte omnibusque quibus usus fuerit Poesis formis, 
sed ut in omnibus, quae sum dicturus Horatium Venusi- 
num semper ante oculos quasi et in animo sim habitu- 
rus, nostrumque Horatium diligenter et studiose cum Ro- 
mano illo vel in singulis sim comparaturus carminibus, 
ut eo dilucidius et clarius Sarbievius ab omnibus per- 
cipi et intelligi possit, Sententias porro et judicia de 
Sarbievio virorum doctorum, Germanorum, Gallorum, 
aliorumque in medium proferam, idque agere studebo, 
ut quid in iis sit verum, quid falsum, documentis de- 
monstrem. Postremo quaestionem haud parvi momenti 
tractaturus sum, quid causae sit, cur, cum viri maximae 
inter eruditos dignitatis fere omnes Sarbievium ad sidera 
usque tollant, eique inter recentiores facile palmam in 
Poesi lyrica adjudicatam esse velint, solus exstiterit Car- 
dinalis Angelus Maria Durini e comitibus Modoetiae Pa- 
tricius Mediolanensis, Archiepiscopus Ancyranus, per 
utramque Poloniam et Magnum Lithuaniae Ducatum. Nun 
tius Apostolicus, qui in praefatione ad Simonem Simoni- 
dem Bendonski Leopolitanum, quem Varsaviae per lon. 
gum temporis spatium ibi moratus, anno MDCCLXXII 
in lucem dederat, tanto cum stomacho tantaque cum ira 

in Sarbievium invectus sit, ut ne dignum quidem esse 
censuerit, qui Jegatur et juventuti studiosae commendetur. 

Haec sunt in universum, quae de distributione opu- 
sculi mei, deque via quam in eo pertractando sim in- 
gressurus, paucis praemittenda esse videbantur. Jam igi- 
tur, cum rem ipsam aggredi animus sit, gratia apud be- 
nevolos lectores mihi aucupanda est, ut si fortasse opus 
meum aliqua ex parte mancum invenient, neque omnibus 
numeris absolutum, denttamen veniam tironi, qui primum 
in literatum campum excurrere animo pavido et turbato 
audeat. 


PARS I. 
SARBIEVII VITA. 


Mathias Casimirus Sarbievius natus est anno MDXCV 
patre et ipso Mathia, matre autem Anastasia Milewska 
in gentilitia Sarbieviorum villa, quae sita erat in Palati- 
natu Plocensi, haud procul a parva urbe Płońsk (1). 
Quinam fuerit hic Mathias pater Poetae nostri, num in 
Republica muneribus aut dignitate quadam functus fue- 
rit, eorum omnium, neque Siarezynski neque Bohomo- 
lec, qui in editione ‘carminum Sarbievii vitam ejus bre- 
viusculam praemisit, neque alii quod sciam ullam faciunt 
mentionem.  Fuissé eum tamen dignitate quadam in civi- 
tate praeditum et munere aliquo ornatum, inde colligo, 
quod in praefatione editionis quae prodiit Varsaviae ty- 


(1) Erant nonnulli, qui falsa quadam ducti causa eum Li- 
thuanum fuisse pularent, Inde ellam faclum est, ut. nonnullae 
Sarbievii editiones hunc habeant falsum titulum: Horatius Sarma- 
ticus, sive R. P. M, С, Sarbievii Lithuani 8. Jesu theologi e. q. 
s, Cf, Alb. Kojalowiez. Miscellanea rerum ad statum ecclesiae in 
M, Lithuaniae ducatu pertinentium, Vilnae 1653, Ejusdem opu- 


scula de scriptoribus societatis, 

pis scholarum Piarum, anno h. s. trigesimo, et non nisi 
librum primum carminum Poetae continet, mentio facta 
sit, fortunae volubilem rotam, ut verbis editoris ipsius 
utar — ita obtrivisse Sarbievium, ut patrem ejus cum 
honoribus tum facultatibus plerisque exuendum non du- 
bitaverit. Нос ad quemnam certum spectet casum et 
rerum eventum difficile est dijudicatu, cum nihil invenire 
potuerim, quod huc pertineat, neque igitur pro certo di- 
cere ausim, quonammodo Mathias Sarbievius pater Poe- 
tac fortuna omni et dignitate fuerit privatus. Nobili ta- 
men loco natum fuisse cum ipsa illa honorum et digui- 
tatis facta mentio documento est, tum etiam inde colligo, 
quod secundum editionem Varsaviensem avus ejus ma- 
gua usus sit gloria, magnumque ejus nomen fuerit tam 
in pace quam in bello. Frater germanus Sarbievii, Sta- 
nislaus, auctore Siarezynskio (1) in Magno Ducatu Ma- 
soviae dignitate fungebatur Palatini, in bello contra Sue- 
cos et Cosakos militibus suis praefuit, magnamque sibi 
gloriam militarem paravit, Aliquot annis post legatus 
missus Moscoviam, rem egregie gessit, unde profectus 
ad regem Suecorum magna apud eum usus est auctoritate, 
Anno tandem MDCXLVII, Stanislaus Sarbievius in co- 
mitiis regni dignitate Mareschalli fungebatur, atquein hoc 
munere amplissimo ità se gessit, ut non nisisalutem pu- 
blicam ante oculos habuisse videretur. — Jam de matre 
Casimiri nihil certi tradere possum nisi eam pariter ac 
maritus equestri et nobili loco natam fuisse. Sarbievius 
ipse nunquam in operibus suis familiam et genusex quo 
ortus fuerit commemorat, ad fratrem tantum Stanislaum 


(1) Descriptio saeculi Sigismundi TIL. Regis Poloniae et Sue- 
ciae, polonice scriptum, Tomus II, p. 161, 

pulchram dedit oden, quae libro secundo invenitur, et 
quam Poeta scripsisse videtur, ut ex toto sententiarum 
nexu apparet ante expeditionem fratris in bellum, quod 
illo tempore Reipublicae imminebat. 

Sed jam redeamus ad Sarbievium ipsum, a quo nos 
faeta mentio ejus familiae et generis necessario quodam- 
modo paulisper abduxit. 

Magnopere de educando puero solliciti parentes, ne- 
que falsae illi dediti opinioni, qua imbuti homines non- 
nulli privatam domi educationem publicae anteponendam 
esse putant, miserunt Casimirum suum, simulac per ae- 
tatem licuit Pultoviam, ut ibi in gymnasio literis operam 
navaret. Florebat Gymnasium Pultoviense tune tempore 
auspiciis et auctoritate Patrum societatis Jesu, quae so- 
cietas plurimis scholis non per Poloniam tantum sed 
etiam per Lithuaniam praefuit. Cum enim in educanda 
juventute maximam collocaret curam, magna quod ad 
scholas praecipue pertinet semper usa est auctoritate, 
gravemque tenebat locum cum in constituenda tum in 
regenda juventutis scholasticae educatione. Et cum a na- 
iura quasi haberent Jesuitae datam sibi egregiam quan- 
dam facultatem et indolem, ut omnium, quorumcunque 
vellent animos ad se trahere sibique quasi proprios red- 
dere scirent, factum est, ut brevi temporis spatio tota 
fere Polonorum juventus eorum scholas frequentaret, 
quippe in quibus latus pateret campus, in quem excur- 
rentes gloriam literariam nomenque inter doctos clarum 
parare sibi possent. Hac ipsa igitur auctoritate, qua in 
ceteros juvenes, usi sunt etiam Jesuitae in Sarbievium, 
simulac iis educandus a parentibus traditus est, Divino etenim 
quodammodo instinctu cognoverunt, quantum ille futurus 

sit decus, quantum ornamentum Societatis ipsorum. Ас- 
cessit, ut Sarbievio ipsi magnopere placeret societas prae- 
ceptorum suorum, cumque in dies propensior ad eam es- 
set, persuadentibus patribus, qui ei apud se tot tantaque 
commoda et emolumenta percepturum esse promittebant, 
quanta nusquam, factum est, ut juvenis admodum, decem 
et octo annos natus anno MDCXIII nomen suum apud 
Societatem Jesu professus esset. Editio parisiensis falso 
dicit Poetam nostrum anno millesimo sexcentesimo duo- 
decimo sodalem factum esse Jesuitarum, cum ceteri om- 
nes annum constituant sexcentesimum | decimum tertium. 
Editio autem Varsaviensis omnino confuse rem hanc tra- 
ctasse mihi videtur, cum non Pultoviae sed Vilnae eum 
nomen suum societati dedisse affirmet, scimus autem, 
Sarbievium longe seriore demum tempore Vilnam pro- 
fectum esse, ut ibi munere fungeretur professoris elo- 
quentiae. Jam Pultoviae, quam ad Poesin propensus 
esset et qualem indolem a natura sibi impertitam habe- 
ret, documenta quam maxima dedit. In editione Varsa- 
viensi mentio facta est, jam tum illum magnopere operam 
dedisse Poesi in universum, praecipue autem Poesi Ly- 
гісае, multumque temporis spatium in Ша consumsisse, 
Comprobat hoc ode ad Narviam quae est ex pulcherri- 
mis una, et quam Poeta in ripa fluminis hujus cecinisse 
videtur. 
At tu, Narvia, quem puer 
Tum primum Calabrà personui fide, 
Ictu pectinis hoc habe 
Incisum viridi carmen in ilice. 

Et quae sequuntur cetera. 

Accidit, ut eo ipso tempore Joannes Carolus Chod- 

kievicius, vir, cujus nominis gloria in Annalibus Reipu- 
blicae Polonorum tanta est, quanta haud scio an nullius, 
gymnasium coustitueret Crosis, quae est urbs Samogitiae. 
Vacabat tum inter cetera munus professoris Poesis, quod 
cum Chodkievicius mandari quam maxime idoneo viro 
cuperet, qui cum dignitate quadam eo fungeretur, factum 
est, ut inter multos, qui nomina sua professi sunt candi- 
datos, nemo inveniretur, dignior Sarbievio. Et re vera 
quam de eo Chodkievicius spem habuit, haec minime eum 
fefellit. Etenim jam tum admirabilis quaedam ас prope 
divina fuit Poetae eloquentia, qua usus hominum animos 
quocunque vellet trahere potuit Memor autem, quid 
prae ceteris aliis Chodkievicio suo deberet, qui eum tot 
lamque magnis semper cumulabat benificiis, nomen ejus 
immortale cum in aliis multis odis, tum praecipue in Ша 
gratiarum actione pro gymnasio Crosensi instituto, quan- 
tum potuit maxime celebravit. 

Saxa mihi dicent Carolum, Carolumque sonabunt 

Convalles; Carolum liquentia flumina dicent, 

Fortem saxa, gravem convalles, flumina largum. 

Est prope Crosos mons quidam, cui nomen est Mie- 
dziokalniae, vetustissimis obsitus arboribus, quarum um- 
brae facile praetereuntium quemque ad se trahebant, ut 
amoena frueretur quiete. Hunc Poeta prae ceteris aliis 
locis frequentare solebat, ibique procul ab omnibus ne- 
gotiis, tranquillo et sereno animo carmina pangebat, quo- 
rum quae sibi bona videbantur et digna, quae memoriae 
traderentur posteritatis, ea omnia summo cum labore et 
studio, in laevibus quercubus, teste Siarczyńskio incide- 
bat. Crosis in universum magnopere Poesi operam de- 
dit, multaque carmina scripsit, quorum plurima inter epi- 

grammata inveniuntur. Ex eorum numero est epigramma 
nonagesimum, quod inscribitur: in duas sagittas terrae 
coeloque obversas; Stemma Illustrissimi Eustachii Volo- 
vicii, Praesulis Vilnensis. Jam epigrammata XCI, XCII., 
XCIIL, quae omnia in honorem ejusdem Volovicii scri- 
pta sunt. In honorem autem Stanislai Kiszcae Praesulis 
Samogitiae scripsit Epigrammata XCIV., XCV., XCVI. — 
Verum tamen, quamquam satis latus patebat Sarbievio 
literarius campus Crosis, praesertim cum Chodkievicio 
id cordi esset, ut quantum posset viros eruditissimos ad 
gymnasium suum invitaret, non nisi breve tempus ibi mo- 
ratus, Vilnam est profectus, ubi munus professoris elo- 
quentiae ei est delatum. Jam in hac Lithuaniae urbe, 
tantam sibi eloquentiae et poesis conciliavit gloriam, quanta 
satisfecisse videtur ad nomen ejus magnum et immortale 
reddendum. Docendi genus non modo perspicuum et 
accuratum erat, sed. etiam suavitate quadam ingenii com- 
mendabatur, sine ulla doctrinae ostentatione. Magna 
semper auditorum stipatus corona, totus non nisi ea oc- 
cupatus re, quam tractavit, et quae sibi gravissima vide- 
batur, disputabat vir doctissimus de eloquentia ejusque 
studio tanta cum dignitate, ut omnes, simulac initium fecit 
lectionis, et jam satis longe locutus est, timerent, ne loqui 
desineret, cum autem dicendi finis faciendus esset, omnes 
iterum audire cuperent. Vilnae plures Sarbievius seri- 
psit odas, inter alias Palinodiam ad secundam oden libri 
Epodon Horatii Flacci, quae incipit a verbis: «beatus ille, 
qui procul negotiis.» 

Tanta usus Vilnae auctoritate, tanta gloria, quanta 
diximus, fungebatur Poeta munere Professoris per aliquot 
annos, Patres tamen Societatis Jesu Vilnensis simulac 

cognoverunt, quam dignum esset Sarbievii ingenium, quod 
subjecta undique materie, cum ad poeticum tum 
praecipue ad theologicum  efformaretur studium, Ro- 
mam mittere eum constituerunt, ad domicilium illud 
sapientiae et religionis. Abiit ergo dolentibus omnibus, 
qui quantam jacturam faceret schola et civitas ipsa recte 
intelligebant. Verum enim vero, quamquam qui eum 
Romam miserant, id praecipue in votis habebant, ut Theo- 
logiae imprimis studeret, Sarbievius, qua erat erga deum 
pietate, nullos tamen tantos in studiis theologicis fecit 
progressus, quanti ei inclyti et celebris theologi nomen 
et gloriam conciliare possent. Cognitam quidem habuit 
theologiam, ut plures alii, at nullum ingenium ad eam 
natura sibi impertitum possidere videbatur. Cujus rei 
causam si inquirere velis, nullam certe invenies nisi Poe- 
sin ipsam, cui totus semper deditus erat, et in qua sum- 
mum animi inveniebat oblectamentum, dum remotus ab 
omnibus, totus in meditationibus defixus literis manda- 
bat, quae sibi in animum veniebant. Atque ita pulcher- 
rimos faciebat versus, qui nos nisi forte omni pulchri 
privati sumus sensu, ad cogitationem quandam majorem 
evehere et tollere queant, ut sine ulla dubitatione affir- 
mare ausim, Sarbievium, si non nisi unam ex his scri- 
psisset oden, dignum fuisse, cui nomen Polonorum Ho- 
ratii merito ac jure tribueretur. Sed quorum hic non 
nisi mentionem facimus, ea omnia in secunda disputatio- 
nis meae parte documentis probata habebimus. 

Romam profectus est Sarbievius comitantibus ami- 
cis, qui et ipsi studiorum fortasse causa urbem hanc in- 
visere voluerunt. Mos quoque et consuetudo illorum 
temporum hoc secum tulit, ut quicunque peregrinas gen- 

tes et nationes adire voluisset, socios sibi plures peregri- 
nandi assumeret,  Sarbievio igitur itineris socii erant im- 
primis Andreas Rudomina natione Lithuanus e Societate 
Jesu, qui postea a praefectis suis ad Indos missus est 
ad praedicandum sanctum Evangelium, ibique per plures 
moratus annos, multas invisebat terras, remotusque a Pa- 
tria et suis, inter peregrinos vitam cum morte commuta- 
vit. Causa autem mortis erat teste Siarczyrskio natura 
et ingenium loci, quae tolerare nullo modo Rudomina 
potuit. In honorem hujus Rudominae Poeta noster oden 
Scripsit, cum Roma in Lusitaniam profectus est in Indiam 
navigaturus, in qua ode Reginam potentem terrarum et 
pelagi orat, ut Rudominam in sua tutela habere velit, 
eumque ab omnibus liberet periculis. 

Regina terrarum et pelagi potens 

Formidolosos diruet objices 

Periculorum, nec sinistris 

Ire dabit tua Fata velis. 

Alter, qui Sarbievium Romam auctore Siarczynskio 
comitatus fuisse fertur erat Nicolaus Zawisza, tertius de- 
nique quidam Joannes Gruszewski. De quibus quinam 
proprie fuerint, nihil certi in medium proferre possum. 
In editione parisiensi legimus Sarbievium studiis maturum 
Romam comite Nicolao profectum esse. Non nisi unus 
igitur itineris socius commemoratur, et quidem praeno- 
mine tantum, alterius et tertii nulla fit mentio. Sarbie- 
vius tamen ipse in itinere suo Romano, praeter Nicolaum 
alios socios non quidem nomine, in universum tamen 
commemorat. 

Astabant moesti, levius sed ademta sodales 
Omnia, quam longas indoluere vias. 

Et paulo infra: 

Vidimus attonitos fraterna morte sodales, 
Pallida dejectis flere per ora genis: 

Quod autem in hoc ipso itinere Romano Poeta Ni- 
colaum suum nomine saepe commemoret, aliorum autem 
ut dixi in universum faciat mentionem, et non nisi 
occasione data, facile inde colligi potest, Nicolaum ei 
magis cordi fuisse, magisque eo amico usum fuisse quam 
aliis, quod ex verbis ipsis Poetae apparet, cum in initio 
statim Patres Societatis suae salutatos esse velit a se 
tantum et Nicolao, non ab itineris sociis omnibus. 

Et Patribus primum missam largire salutem 
A me, et Nicolao ter mea verba meo. 

His igitur comitantibus, Sarbievius cum per Mar- 
chiam et Saxoniam iter institueret, prope Bambergam ur- 
bem in latrones incidit, a quibus omni pecunia, omnibus- 
que aliis, quas secum portabat, rebus, privatus est. In- 
venti tamen sunt Patres Bambergenses, a quibus novo 
subsidio adjutus, iter peregit, Romamque pervenit. Sar- 
bievius ipse in itinere Romano casum hunc atque peri- 
cula, quae cum sociis est perpessus, pulcherrime descri- 
pta memoriae nostrae tradidit. Longo itinere lassi et. de- 
fatigati — ita narrat Poeta — lente progredimur, 

nam sarcina currus 
Stare fatigatos saepe coegit equos, 
Praevehimur celsas, habitata cacumina, ripas, 
Praevehimur summis pendula tecta jugis. 
Hic alias Fortuna vices, aliosque labores 
Opposuit nostris insidiosa viis. 

Silva fuit — multos incidua silya per annos, 
Quercubus annosis ilicibusque vetus. 

Jam descripta silva, et natura horrente locorum, 
per quos iter iis faciendum erat, ita dicit: 

Pergimus intrepidi tamen, immemoresque latronum 
Cum nos admissis insequerentur equis. 

Nam levis extemplo claris equitatus in armis 
Umbrosum denso milite sepit iter. 

Circumdati ita a latronibus, cum nusquam ad 
manus auxilium iis esset, omnem ut jam dixi pecuniam 
tradere iis coacti sunt. Poeta egregie huncsuum statum 
atque Шаш desperationem descripsit, cum se jam desti- 
tutum putaret pulchra illa spe invisendi veterem Roma- 
norum urbem, quam adeundi tanto flagrabat ardore, et in 
qua demum omnia animi sui oblectamenta se esse inven. 
turum credebat. Accessit ad desperationem, quod ami- 
cus ejus carissimus Nicolaus cum se defenderet contra 
latrones, ab iis vulneratus esset adeo, ut vita privatus 
esse videretur. Quam ob causam Poeta prae dolore haec 
Фей: 

Quos ego tunc gemitus? aut quae suspiria fudi? 
Dum velut occiso solus Achate vagor, 

Et queror, et dubio rursus sub corde revolvo, 
Viveret, an tantum saucius ille foret. 

Ita varia comitante fortuna, tot, tamque magna per- 
pessus pericula, cum multas magnas admiratus esset ur- 
bes, Posnaniam, Lipsiam, Ratisbonam, Monachium, Hal- 
lam, Mantuam, Florentiam, alias, venit tandem Poeta 
Romam, quam ut pulcherrimam mundi urbem salutat, 
et pulchram domum hospitam tergimini mundi, simulque 


honorem appellat Divinae Religionis. 
2 

Jam Romae, cum ut sibi videbatur, quae in voto 
habuerat, consecutus esset, liberum se esse putabat a quo- 
vis malo, atque a quovis periculo. Quapropter poetico 
quodammodo inflammatus ardore, atque summa ductus 
laetitia, 

Haec domus — inquit — haec requies nobis, 

haec meta laborum. 
Alius tamen erat rerum eventus. Namque simulac 
Romam venerunt, qui itineris carissimus erat socius, qui 
tot cum Sarbievio perpessus est casus, cique maxinie 
cordi erat, fractis in itinere longo ac difficili viribus, 
febri vehemente mortuus est. Quae res quantum attule- 
rit dolorem Poetae nostro, verba ejus documento sunt 
gravissimo: 
Ast ego, quas illi lacrymas, quae carmina fundam, 
. Singultu medios impediente sonos? 

Et paulo infra: 
Cetera, quid memorem? vacuat sua lumina moeror, 

Et lacrymae steriles destituere genas. 

Ita cum ubique fortuna adversa Poetam persecuta 
esset, in literis imprimis autem in Poesi post amissum 
amicum unicum inveniebat animi sui solatium. Et re 
vera jam inde ab hoc tempore nihil erat, quod impedi- 
mento ei esset in studiis, quibus totus deditus tantum 
abfuit, ut ab iis avocaretur, ut nulla re magis se dele- 
ctari diceret, quam poesi quam literis. Romae, in hoc 
literarum. domicilio, in hac artium omnium, quae ad hu- 
manitatem pertinent, sede, ubi fere omnia, quae totius 
antiquitatis. ingenia tulere, cumulata et in unum quasi 
locum collecta habemus, Sarbievius quasi Ciceroniano 
et Horatiano recreatus coelo, non ingenio tantum, sed 

prae ceteris eximia facilitate carmina componendi, Italis 
omnibus maximam sui admirationem injecit. Magno au- 
dientium semper stipatus numero, audiebatur summo cum 
gaudio, omnibus qui aderant applaudentibus. Erant, qui 
nullo modo animo comprehendere possent, qui factum 
esset, ut Poloniae filius ingenium et naturam linguae ve- 
terum Romanorum tam sibi cognitam haberet, ut ea tan- 
quam sua propria uteretur. Qui autem ex quanam fuis- 
set natione nesciebant, putabant, se Romanum quendam 
Ciceroniana lingua disputantem audire. 

Sarbievius Romae multa scripsit carmina, cum in 
honorem Urbani ҰШ (1), a quo prae ceteris omnibus 
magnis cumulabatur beneficiis, tum etiam in honorem alio- 
rum, quorum amicitia et familiaritate praecipue usus vi- 
detur, ut Francisci Barberini Cardinalis (2), Joannis Ste- 
phani Menochii (3), Rectoris Collegii. Romani Societatis 
Jesu, Andreae Rudominae(4), Abrahami Bzovii (5), Bal- 
thasaris Moreti (6), qui Antverpiae officinam habuit ty- 
pographicam, et Sarbievii carmina edenda curavit anno 
MDCXXXIV, Pauli Jordani Ursini, Bracciani Ducis (7), 
Sylvestri Petrasanctae S. J. (8), Joannis Ryvocii (9) , et 
aliorum multorum, quos omnes enumerare longum est. 
Mirari subest quomodo factum sit, quod cum Sarbievius 


(1) Libri I, ode 1. 3, 5. 10, 21, 22, 
(2) L. Ш. Ode 1, 3. 11, 15. 18, 
(3) L, IL, Ode 20, 

(4) L. II. 21, 5. 4. 

(5) L, ПІ, 28. 

(6) L. Ш, Ode 31, 

(1) Epodon Ode I. 

(8) Epodon Ode 19. 

(9) Epodon Ode 20. 

tot odas in honorem Urbani VIII conscripsisset, totque 
eum laudibus ad coelum usque extulisset, Urbanus, qui 
et ipse Poeta erat egregius, et carmina multa scripsit, 
nullam Sarbievii in opere suo fecerit mentionem, quam- 
vis tanta semper ejus fuerit usus familiaritate. 

Non erat longo tempore opus, ut fama nominis 
Sarbievii totam literatam pervaserit Romam. — Laudabatur 
ab omnibus, penes quos judicium erat de ingeniis et vir- 
tibus hominum — ipse alliciebat omnes doctrinae suae 
et humanitatis gloria, capiebatque adeuntes et colloquen- 
tes sermonum copia, utilitate, varietate atque etiam comi- 
iate, Erant, qui ut sibi amicitiam tanti viri conciliarent; 
eum socium sibi esse vellent ad adeundas magnas ltaliae 
urbes, et inspicienda omnia, quae ex vetustissima antiqui- 
tate digna esse videbantur, ut ab hominibus antiquitatis 
studiosis inviserentur. Quae omnia non nisi ei inservie- 
bant rei, ut in animo Poetae nostri majores gloriae lit- 
terariae excitarentur igniculi, magisque ad inquirendam 
antiquitatem  impelleretur. Atque hic amor, hic, quo 
flagrabat literarum ardor, cujus ubicunque Romae docu- 
menta dabat quam maxima, effecerunt, ut in familiarita- 
tem veniret cum imprimis Urbani VIII Pontificis et Car- 
dinalis Barberini, tum etiam aliorum clarorum virorum, 
qui literis dediti, magna Romae apud omnes usi erant 
auctoritate et dignitate, Ex eorum numero erant prae 
ceteris aliis Gallucius, Strada, Donatus, Bencius, Meno- 
chius. Quae familiaritas atque amicitia, cum tantis jun- 
cta viris, Sarbievio amplissimos tulit fructus. Etenim cum 
fere semper in horum doctorum versaretur societate, et 
cum iis de variis colloqueretur rebus, habebat cum alia 
ex parte occasionem opportunissimam animi sui magis 

magisque excolendi et ingenii ut ita dicam nutriendi, tum 
etiam ex altera quam latissimum campum, in quo excur- 
rere, et gloriam sibi quam maximam parare posset. Ас- 
cidit, ut, cum apud unum horum virorum esset, praesente 
etiam Urbano Pontifice, ex numero eorum, qui aderant 
unus patrem quendam crudelem ira etindignatione vehe- 
menter ob incertum quoddam factum adversus filium 
commotum, eum in Tiberim fluvium dejecisse narraret, 
praetereuntem autem casu canem in aquam desiliisse, 
et puerum vivum omnibus admirantibus in fluminis ripam 
extulisse. Qua crudeli re audita Sarbievius statim hos 
duos recitavit versus, in quibus optime paucis verbis im- 
manem patris illius naturam, et admirabilem quandam 
canis virtutem descriptam habemus. 
Projicit in Tiberim puerum pater; at canis effert, 

Ніс gerit officium. patris, at ille canis. 

Magna Poetae nostri, qua usus est fama, efficit, 
ut non modo qui in Italia; sed etiam-qui in Gallia et 
Hollandia erant viri docti, in ejus amicitiam et familiari- 
tatem venire studerent. Ex quorum numero erant Ery- 
cius Puteanus, Maximilianus Hobbeauius, Joannes Tole- 
Jarius, Jacobus Hortensius, Luca Dierix, Joannes Bollan- 
dus, Gilbertus Joninus, Michaelis Mortierus, Guilelmus 
Hesius, alii, qui omnes in. honorem Sarbievii carmina 
scripserunt, quae inveniuntur sub finem editionis Antver- 
piensis, inscripta autem sunt: Epicitharisma sive erudito- 
rum virorum ad auctorem Poemata. 

Jam latinae eloquentiae tantam sibi gloriam Sarbie- 
vius apud Italos omnes comparavit, ut eum non praece- 
ptorem magis excellentem, quam exemplum rectissimum 
et perpulchrum artis hujus fuisse dicerent, Quapropter 

omnes, qui ejus usi sunt familiaritate, adibant eum atque 
orabant, ut quod sibi tempus a negotiis vacaret, hoc 
in legendo iis varias disputationes consumere vellet. Fa- 
cere non potuit Poeta, quin iis morem gereret, et cum 
multa haberet scripta, quae jam Vilnae docuerat, aut 
etiam Romae elaborabat, haec amicorum precibus lacessi- 
ius Romae praelegere instituit.  Siarczynski dicit ex hoc 
numero fuisse scriptum quoddam de acuto et arguto, 
quod quantopere placuerit Romanis inde facile colligi 
potest, quod saepius a Sarbievio iis recitatum fuerit. 
Cujus tamen generis fuerit illa de acuto et arguto di- 
sputatio, difficile est dijudicatu, praecipue cum eorum 
omnium, qui de Sarbievio quaedam memoriae tradide- 
runt, non nisi Siarczyüski solus et editio parisiensis hu- 
jus rei faciant mentionem. Juszynski nihil de acuto et 
arguto dicit, Bentkowski ipse, apud quem omnia inve- 
niuntur enumerata Poetae nostri scripta ex Langbeino et 
Naruszevicio, nihil commemorat de disputatione, quae 
inscripta fuerit de acuto et arguto. Dicit quidem, Sar- 
bievium scripsisse quoque multa oratione soluta, quae 
iamen typis mandata non sunt, sed in eorum numero 
nullum invenitur de acuto et arguto scriptum. Sunt au- 
tem haec a Bentkowskio nominata: 

I) Oratio, qua nomine Collegii Vilnensis Antistetem 
Vilnensem Abrahamum Woyna excepit, anno МОСХХ ХІ. 

II) Honor S. S. Reliquiis exhibitus, oratio habita 
Vilnae anno MDCX XXI. 

Ш) Oratio in translatione Corporis Divi Casimiri, 
Vilnae MDCXXXVI. Typis mandata est haec oratio in 
editione Vilnensi anui MDCCLVII, in qua etiam inveniun- 
tur epistolae ad St. Lubienscium, Episcopum Plocensem. 

IV) Oratio ad Vladislaum Regem, cum in academia 
Vilnensi insignibus Doctoris theologiae ornaretur anno 
MDCXXXNXVI. 

V) De perfecta Poesi, Lib. IV. 

VI) Concionum ad Regem Vladislaum Tomi 1V. 

VII) Opus philosophicum de continuo physico Li- 
bri IV. 

VIII) De Deo uno et trino, opusculum theologicum. 

1X) De Angelis, opusculum theologicum. 

X) De Diis gentium, seu theologia philosophiaque 
iam naturalis quam ethica, politica oeconomia, astrono- 
mia, ceteraeque artes et scientiae sub fabulis theologiae 
ethicae a veteribus occultatae, erulae vero opera M. Sar- 
bievii anno MDCXXVIL In. hoc opere ostendit auctor 
ex antiquis historicorum argumentis petitis, fabulas Grae- 
cas et Aegyptias ortum traxisse a Noe et ejus posteris. 

XI) Epistolae ad proceres et amicos, quarum pars 
tantum typis est mandata in opere Stanislai Lubienscii, 
quod Antverpiae prodiit in folio anno MDCNLIII (1). 
In hoc igitur indice operum, quae Sarbievius soluta scri- 
psisse dicitur oratione, nulla ut vidimus fit mentio scri- 
pti de acuto et arguto. Quapropter ita mihi prorsus vi- 
detur dissertationem de acuto et arguto partem fuisse 
unam alius cujusdam majoris operis, fortasse de perfecta 
Poesi, quod quatuor libris conscriptum fuisse jam sci- 
mus, Quod si enim aliter res se haberet, Langbeinus, 


(1) Niesiecki haec eliam commemorat: 1) Obsequium grati- 
tudinis ab Apolline Crosensi, Joanni Carolo Chodkievicio, Pala- 
tino Vilnensi, Vilnae 1619. 2) Sacra Lithothesis in prima tem- 
pli Collegii Crosensis a Chodkievicio fundati inchoatione Vilnae 
1622, 3) Lechiados libri 12, heroico carmine, 

Naruszevicius, alii certe mentionem quandam de illa to- 
lies commemorata disputatione nobis relinquerent. 

Urbanus VIIL, cum eximiam Poetae nostri eruditio- 
nem in dies magis magisque cognosceret, poeticam ejus 
imprimis facultatem miratus, adhibuit eum ad castigandos 
et corrigendos hymnos ecclesiasticos, in quibus gravissima 
indolis suae et ingenii documenta reliquit. Celebratur 
hymnus Paschalis »Ad regias agni dapes« non alium. quam 
Casimirum nostrum emendatorem habuisse. Auctor edi- 
tionis Varsaviensis affirmat hymnum in festo gratiarum 
actionis pro victoria ex Turcis anno MDCXXI ad Cho- 
cimum relata, qui in Breviariis nostris invenitur, atque 
die decima Octobris ab Urbano VIII. recitari jussus est, 
ab eodem Sarbievio compositum esse. 

Woronicius, Archiepiscopus Varsaviensis, Primas 
Regni Poloniae in dissertatione, quae inscribitur: »O pie- 
sniach narodowych« (de Poesi et carminibus populi. no- 
stri (1), dum de excellenti poetico ingenio Caspari Mia- 
skovskii disputat eumque summis cumulat laudibus ob 
carmina, quae ille precibus lacessitus Gembicii Episcopi 
Cujaviensis scripserit, ita pergit: »Quod si his Miasko- 
vskii carminibus, quae sine certo ordine disjecta sunt, Sar- 
bievius manum extremam imposuisset, opus certe omni- 
bus numeris absolutum et perfectum haberemus, Sed hic 
Masoviae filius, incredibili quodam linguae latinae amore 
captus atque secutus exemplum saeculi sui, in arenam de- 
scendere maluit cum Horatio, et lyra sua Urbanum VIII. 


(1) Rocznik towarzystwa Warszawskiego Przyjacidl - nauk 
Rozprawa o piesniach narodowych p. Ix, Jana Woronicza 
Kanonika Katedralnegs Warszawskiegs, Czlonka Towarzystwa Przy- 
jaciól nauk, czytana na posiedzeniu publiczném d, 6 Maja 1803. 

adjuvare ad corrigendos hymnos ecclesiasticos, quam po- 
pulari sua lingua opus quoddam immoríale posteritatis 
tradere memoriae. Crimini igitur datur Sarbievio a viro 
doctissimo, quod cum tantam posuerit curam in linguam 
latinam, suam vulgarem omnino neglexerit. 

Jam omissa Poesi, in qua quantum Sarbievius exce- 
luerit, in secunda disputationis nostrae parte videbimus, an- 
tiquitatum quoque cognitionem eximiam teste Juszyriskio et 
aliis consecutus est. Ducebat eum autem per omnia ur- 
bis Romae monumenta Alexander Donatus, et ipse anti- 
quitatum peritissimus, qui in pervestigandis veteribus sta- 
tuis, gemmis, numis, vasis et quae alia sunt id genus, 
quam maximam adhibebat industriam, praesertim, quum 
videret, quantum ingenium Poetae contuendis antiquae ar- 
tis miraculis, accueretur ad sensum elegantiae et venu- 
statis, quae in talibus operibus шега, Juszynski adeo 
eum antiquitatis studio et amore captum fuisse narrat, 
ut opus de hac re conscripserit magnum. Cujus tamen 
generis opus hoc fuisset, et quomodo inscriberetur, nul- 
lam fecit mentionem. Auctor editionis parisiensis affirmat, 
Sarbievium illo tempore fundamenta jecisse operis de Diis 
Gentium, postea quatuor in libros distributi, quod valde 
probabile mihi videtur, cum opus hoc, ut jam ex ipsa 
inscriptione apparet, multa contineat, quae ad antiquita- 
iem pertinent, neque scribi potuerit, nisi a viro antiqui- 
tatis omnigenae peritissimo. 

Plures annos Romae moratus, captus est tandem 
Sarbievius summo Patriae desiderio; subiit quoque tri- 
stis animum cogitatio, injuste esse quod tam longum tem- 
pus a Patria esset remotus, et eruditione sua eximia aliis 
non popularibus prodesset. Cum igitur in dies magis 

magisque hac meditatione urgeretur, simulque timeret, ne 
jure ac merito cives crimini ipsi darent, quod eorum 
omnino esset oblitus, consilium cepit quam primum re- 
deundi in Patriam. Quod ejus consilium simulac Romae 
pervulgatum est, dolebant omnes, quibuscum in amicitia 
vivebat, imprimis autem Pontifex ipse, quod tam inopi- 
nato vir eruditissimus urbem relinquere vellet, Cum ta- 
men videret Urbanus, nullo modo posse ei persuaderi, 
ut Romae remaneret, poeticum autem Sarbievii ingenium 
ipse quasi agnoscere et honorare vellet, abeuntem et ul- 
timam benedictionem a Pontifice petentem, lauro poetica 
coronavit, eique numisma aureum in collum suspendit. 
Quo facto, pulchrum ante discessum Poeta Urbano car- 
men recitavit, Romamque reliquit, in quam postea nun- 
quam est reversus. 

Roma profectus, cum in animum ei venisset, nun- 
quam se fortasse rursus Italiam invisurum, semper ta- 
men antiquitatum Romanarum inquirendarum esset cupi- 
dissimus, facere non potuit, quin inter viam alias, quas 
nondum viderat magnas Italiae urbes adiret. Florentiam 
igitur profectus, cum ibi magna cum admiratione invi- 
seret statuas et pinacothecam palatii Mediceorum, epi- 
grammata quaedam egregia scripsit. 

Itineris in Patriam socius Sarbievio erat Crispus 
Laevinus, homo morosus et Musarum inimicus adeo, 
ut cum Poeta vel in via studiis suis occupatus car- 
men aliquod recitaret, ille vehementissime ei irascere- 
tur, neque audire vellet. Cum tamen Sarbievius nulla 
hominis molesti et difficilis habita ratione, sibi ipsi car- 
mina sua repeteret, Laevinus summa hanc ob rem indi- 
gnatione captus, rogavit eum, cur semper per viam ca- 

neret, seque carminibus irritaret? Ad quae Poeta ita re- 
spondit: 
Cum meam nullis humeros onustus 
Sarcinis tecum Patriam reviso 
Laetus, et parvo mihi cumque dives 
Canto viator; 
Tu siles moestus: tibi Cura Musas 
Demit, et multi grave pondus auri, 
Quaeque te quondam malefida rerum 
Turba relinquet. 
Dives est, qui nil habet; „лае. 

Et quae sequuntur cetera, in quibus vere philoso- 
phice ei explicat, se divitem esse, quippe qui nihil cu- 
piat, igitur hane ob causam laetus esse possit, et рег 
viam canere, cum omni solutus sit cura. 

Reversus tandem est Sarbievius in Poloniam anno 
МОСХХУП, ibique ei statim rursus munus est delatum 
Professoris Rhetoricae et Philosophiae in academia, quae 
Vilnae florebat. Laetabatur urbs tota, laetabantur viri 
docti omnes, cum qui tam longe ab iis fuisset remotus 
Poeta magnus, idemque orator clarissimus rediret inter 
hos, quibuscum tanto amoris conjunctus erat vinculo. 
Secuta est interim mors Sigismundi Ш., Poloniae Regis. 
Vladislaus ТУ. filius post patrem mortuum imperium su- 
scepit; cumque jam diu magna nominis Sarbievii gloria 
ei nota esset non apud suos tantum, sed magis etiam 
apud exteros, ut ipse singularis de eo existimationis do- 
cumentum daret, elegit eum, ut sibi a sacris concionibus 
esset. Delatum sibi munus Sarbievius haud est depre- 
catus, semper namque id studebat, ut votis Regis sui, 
quantum penes eum erat, satisfaceret; nunquam tamen 

delectabatur vita aulica, praesertim cum nullum ei va- 
caret tempus ad poesin et literas. —Querebatur saepe, 
quod eum Rex itinerum omnium socium. sibi asciscere 
soleret, ita ut ne tum quidem, cum venatum iret, ei 
domi manere permitteret, Querebatur, quod laboribus 
magnopere esset oneratus, in quibus nullum animi sui 
inesset oblectamentum, cum quinquies per hebdomadem 
publice concionari teneretur (1). Jam his semper sibi 
molestis occupatus laboribus, conquerebatur maxime, 
quod homines ipsum immiscerent in res et negotia sibi 
ignota et invidentes honori et gratiae, quam sibi apud 
Regem conciliaret, quietem et pacem ejus turbarent, 
Haec res causa ei erat, cur postea, solatium se quoddam 
inventurum apud amicum ratus, hanc epistolam dederit 
ad Lubienscium, Episcopum Plocensem. »Јат vide, quam 
hic in aula innocentiam persequantur omnes; tu quidem, 
quid sentiam et cogitem optime scis, neque te fugit, 
quantis me Proceres beneficiis cumulent, sed nescis, quam 
in aula invidia vel in infirmissimum quemque saeviat. Quid me 
dicam, qui quantum possum remotum me teneo ab omnibus 
non nisi Musis et quieti deditus, qui pertaesus strepitus 
aulici nihil ago nisi quod mei est officii, atque in diem 
magis magisque video, nullam esse securitatem, nullam 
fortunam, nisi cum remoti vitam ab omnibus degamus, 
atque ab omnibus negotiis et curis liberi simus. Et ta- 
men Pstrokorski tuus, cum me a consilio Regi esse per- 


(1) In epistola , quam scripsit Stanislao Lubienscio, ita dicit: 
Non properassem modo ad te, sed volassem eliam illis alis, quas 
mihi tu ipse addidisti cum invilastis Sed enim quinae hujus se- 
plimanae conciones, me hic invitum, et ad rus istud tuum anhe- 
lantem tenuerunt, Lubienscii opera p. 462, 

vulgaret, omnia mihi arcana consilia credi dicere ausus 
est, Quae scintilla profecto magni incendii causa fuis- 
set, nisi eam exstingueret vulgaris de inea modestia et 
pudore opinio.« (1). Quis quaero in his verbis non 
agnoscet generosum et praestantem Poetae animum, qui 
remotissimus. semper erat ab omnibus aulicorum machi- 
nationibus et artificis, quem tamen semper homines inyi- 
diosi sine justa et idonea causa sunt prosecuti? Quam 
tandem pertaesus esset vitae aulicae, optime ni fallor e 
scazontibus versibus intelligi potest, qui inter epigram- 
mata inveniuntur, et inscripti sunt: «Aulam fugit Aloy- 
sius. » 

Morum Charybdis, Aula, pectorum Circe, 

Dolosa Siren, innocentiae labes, 

Fraudum satelles; officina fucorum: 

Eas superbis semifulta lecticis, 

Eas sereni luce pulchrior Phoebi, 

Et per supinae colla plebis incedas. 

Jam igitur videmus semper Poetam nostrum id agen- 
tem ut aulam relinquere, remotusque ab omnibus sibi 
tantum, Deo et Musis suis vivere possit. Cruciabatur 
tamen cogitatione, ne Rex cui tam cordi erat, vitio sibi 
hoc verteret, et aliqua quidem ex parte jure ac merito 
ingrati апіші accusaret, cum tot tamque magna accepe- 
rit ab eo beneficia. Inter haec tamen, cum Sarbievius 
totus suis meditationibus occupatus esset, animusque 
ejus hinc et Шшс volveretur, Rex Vladislaus repente 
consilium cepit Vilnam proficiscendi, comitantibus homi- 


(1) Hujus epistolae mentionem polonice apud Juszynskium 
solum inveni, In opere Lubienscii, quod mihi ad manum est, 
de hac epistola nil commemoratum est, 

nibus omnium ordinum, senatu, equitibus, aulicis. Fieri 
non potuit, quin et Sarbievius socius itineris esset -— 
quomodo enim Poloniae Rex iter longum faceret sine 
aulico suo concionatore, quomodo tandem Sarbievius 
aperte Regi diceret, malle se domi remanere, quam ei 
itineris Vilnensis comitem esse? Igitur nolens volens pro- 
fectus est cum omnibus aliis. Vilnam cum venit, tum 
demum minime eum poenituit, iter hoc fecisse. Simulac 
enin pervulgatum est, Sarbievium cum Rege in urbem 
venisse, statim novi honores, novae ei delatae sunt digni- 
tates. Renovata etenim est memoria viri, cujus magna 
de Academia Vilnensi semper erant merita, renovata me- 
moria Poetae magni, Professoris dignissimi, Oratoris cla- 
rissimi. Academia igitur, ut etiam nunc debitas persol- 
veret laudes virtutibus Sarbievii et summae, qua semper 
excellebat doctrinae, nomen ejus in numerum "Theologiae 
Doctorum inscribi voluit (1). 

Ad obeundas tantas caerimonias (2) magni facti sunt 


(1) Nescio, qua causa ductus Bochomolec, ejusque exemplum 
seculi alii affirment, Sarbievium hac doctoris Theologiae dignitate 
non Vilnae, sed Varsaviae defunctum fuisse, Jam plurimi aucto- 
res contra disputant. Cf. Bentkowski, Piasecii Chronicon 
ed. Cracoviensis p. 587. Rostowski — alii, 

(2) Operae pretium esse duco, inserere hic quaedam de di- 
gnilate doctoris, ut qui minus rerum Polonicarum sunt gnari, sciant, 
quibus caerimoniis res haec agi solebat. Fuit hic mos et haec 
consuetudo in Polonia, ut quicunque dignitatem voluisset conse- 
qui doctoris, sive Philosophiae, sive Theologiae, sive denique Ju- 
ris, (in medicina varia erat rei conditio) non nisi per gradum 
primum baccalaureatus qui dicebatur, tum licentiaturae, altiorem 
illam doctoris dignitatem sibi comparare posset. Jam qui bacca- 
laureus factus erat, dignus putabatur, qui prima elementa pueris 
traderet earum literarum alque scientiarum, in quibus doctoris di- 

apparatus, atque co major pompa et ostentatio, quod 
Rex ipse, ut Concionatori suo aulico documentum daret 
quanti eum faceret, se praesente dignitatem Doctoris et 
Magistri ei deferi juberet. Abolevit jam tum in Polonia 
mos, qui usque ad initium saeculi decimi septimi obti- 
nuit, ut qui dignitatem doctoris sibi comparare vellet, eam 
publice in ecclesia consequeretur. Dissidia etenim et di- 
scordiae, in rebus omnibus, quae ad religionem pertinent, 
crudele odium, quo homines hanc ob rem se invicem per- 
sequebantur, enatus inde rerum divinarum contemptus, 
cum magna adesset multitudo hominum, qui variis addi- 
cti erant religionibus, haec omnia in causa erat, cur Aca- 
demia Cracoviensis decreto suo, quod anno MDCH, aut 


etiam antea est publicatum, constitueret, ne doctores inde 


gnilatem consecuturus erat. Baccalaureus igitur Philosophiae et 
Artium liberalium fungebatur in scholis quae dicebantur privatae 
munere praeceptoris grammatices, dialecticae et rhetoricae, Mu- 
sicen etiam traclare poluit, in qua tamen discipuli non misi eo 
perfectionis perveniebant, wt in ecclesia praesentes Dei gloriam 
inter missam cantu celebrare possent, Qui non nisi ad baccalau- 
reatus pervenerunt gradum, tenebantur in iis praecipue scholis pue- 
ros primis literarum elementis imbuere, quae ad ecclesias perti- 
nebant, et quarum in Polonia magnus зетрег erat numerus, Jam 
vero, qui baccalaurei facti dignitatem magistri et doctoris sibi de- 
ferri vellent, examinabantur per plures hebdomades censoria qua- 
dam severitate, atque quos in literis cum omnibus tum praecipue 
philosophicis per tres annos fecerint progressus, accurale et sub- 
tiliter explorabatur, Quod si hac eruditionis eorum aestimatione 
facla, dignos se probarent dignitatis, ad quam consequendam as- 
pirabant, licentiaturam accipiebant per Cancellarium Regni aut 
Vicarium, et licentiati nominabantur. Tum demum disputatione 
publica habila, et dissertatione scripta dignilas iis deferebatur do- 
ctoris et magistri, Cf, Soltykowicz в ваше Akademii Kra- 
kowskiéj p. 589, 

ab hoc tempore in ecclesia, sed in academia ipsa fierent (1). 
Quae igitur in ecclesia fieri mos et consuetudo vetuit, 
haec in aula Academiae peracta sunt. Sarbievius lactea 
quadam liviana ubertate magna cum dignitate disputatio- 
nem suam publice praesente Rege defendit, cum autem 
disputatione finita Academiae Rector capiti ejus pileum 
quo doctores ornari solebant, imponeret, togamque ei in- 
dueret, Rex Vladislaus magnopere eloquentiam conciona- 
toris sui admiratus, ut ipse quoque sua ex parte eum 
aliquo modo honoraret, detraxit digito suo regalem an- 
nulum, eumque Sarbievio per Gembicium, qui summus 
erat Cancellariae Regiae Praefectus, misit, documentum- 
que esse voluit liberalitatis suae, atque singularis de 
Poeta existimationis. Accepit Sarbievius donum illud re- 
gium animo gratissimo, applaudentibus omnibus, qui eum 
magno cum oblectamento disputantem audiebant. Idem 
ille annulus est, qui nuuc etiam in Vilnensis Academiae 
Archivo summo cum studio in perpetuam memoriam as- 
servatur, et omnium doctorum theologiae manus exornat, 
cum eam dignitatem adipiscuntur (2). 

Creatus doctor et magister Theologiae, remansit Sar- 
bievius per aliquot temporis spatium Vilnae, semperque 
comitatus Regem, veniebat interdum Merecium urbem 
parvam, quae Vladislao imprimis in deliciis erat, Jam 
hic dum Rex venatu erat occupatus, ille carmina com- 
ponebat, quae Silviludia dithyrambica inscribuntur, et in 
editione Parisiensi inveniuntur. 

Verum enim vero, quamquam inter strepitum et tu- 


(1) Soltykowiez in opere s, c, 991. Cf, Juszynscium 
et Siarezynscium, 
(2) Editio parisiensis, 

multum vitae aulicae Sarbievius oblitus est voti et de- 
siderii sui, ut aulam posset relinquere, nunc tamen rur- 
sus animum ejus cogitatio subiit, ut tandem aliquando, 
quae huc usque non nisi in votis essent, ad exitum per- 
duceret. Quapropter consilium cepit omnia faciendi, 
nulli labori parcendi, ut sibi et Musis suis vivere pos- 
set. Pervenit statim ad aures regias fama, concionato- 
rem suum, quem tam adamabat et qui ei tam semper 
cordi erat, pertaesum vitae aulicae id agere, ut regem 
destitueret, remotusque ab omnibus vitam degere posset. 
Accepit Vladislaus ex ea re dolorem acerbissimum, cum 
se eo privatum iri videret, quem semper ob eximiam 
eruditionem et singulare poeticum ingenium tanti facie- 
bat, quanti haud scio an aulicorum nullum. Sed ea ipsa 
re, quod Rex Vladislaus Sarbievium suum magno sem- 
per persequeretur amore, semperque quantum potuit mo- 
rem ei gereret, factum est, ut preces ejus non repudia- 
ret, quin imo omnibus ejus votis satisfaceret. Cum ta- 
men Rex eo ipso tempore valetudine uteretur mala, at- 
que medicorum lacessitus precibus ad thermas Badenses 
prope Viennam hanc ob causam proficisci constitueret, 
facere non potuit, quin Sarbievium itineris socium ad- 
scisceret. Libenter fecit Sarbievius, quae rex voluit, si- 
mulque cum aliis eum ad thermas comitatus est, ubi ille 
tum in componendis novis carminibus, tum in Lechiade 
sua perpolienda otium et operam collocasse dicitur (1). 


(1) Lechias, opus а Sarbievio non finitum, ad nos non per- 
venit, Nescio, qua auctoritate fultus Langbeinus affirmet, Sar 
bievium hanc ob causam Lechiadem suam ad finem perducere 
non potuisse, quod multum temporis consumere teneretur in stu- 
dio linguae Polonicae, cujus natura et ingenium longe sit diyer- 

In itinere ad thermas, aut potius Badenae Sarbievius 
totus in Poesi sua versabatur, multaque scripsit carmina, 
inter quae praecipue ode ad В. Stanislaum Kostkam pro 
incolumi Vladislai Regis reditu commemoranda mihi vi- 
detur. Jam tum spem non ex incerto conceptam Poeta 
habuit, fore ut simulac Rex Varsaviam esset venturus, 
ipse aulam regiam, in qua non nisi amore quodam erga 
Vladislaum ductus tenebatur et quadam reverentia, relin- 
quere, et ultimos saltem vitae annos ab omnibus remo- 
tus sibi vivere posset. Sperabat, fore ut tandem conse- 
queretur quietem sibi necessariam, liberatusque ab invidia 
etodio hominum, qui eum eo magis persequebantur, quo in 


sum ab ingenio et natura linguae lithuanicae, Ex his verbis 
facile quisque videt, Langbeinum cum multis aliis putasse, Sar- 
bievium fuisse Lithuanum non Polonum. Dicit quidem Langbei- 
nus, se hoc affirmare fultum ipsis Mathiae nostri verbis, quae legi 
possunt in epistola data ad Lubienscium. Sunt aufem haec: ,fru- 
stra sim si silentii mei patrocinium aut ab invaletudine, qua sae- 
piuscule tentor, aut a perpetuis sermonibus sacris, aut a Lechiade, 
quam iterum reduco accipiam, Tanta sunt beneficia erga me tua, 
ut vel in lethali stralo et ipsam agens animam quidquid otii et 
virium esset, semper tibi debeam. Aliae sunt causae, quae mihi 
calamum e manu excusserunt, Popularis istius linguae studium, 
in quo nunc necessario versor, latinos apud me fontes adeo are- 
fecit, ut orationis tuae flumini, quae tibi in epistolis dulcissima 
est, quod. refundam, nihil habeam.“ Verba haec: „linguae popu- 
laris, ut. ex nexu totius epistolae apparet, de sermone Polonico 
sine ulla dubitatione, non de lithuanico dicta sunt, quia tum in 
lingua Polonica multum Sarbievio erat elaborandum , quippe qui 
concionator aulicus, ut jam alio loco commemoravimus, quinquies 
per hebdomadem concionari teneretur, Quae autem Bochomolec 
dicit linguam popularem esse gallicam, hoc nullis fultum est 
argumentis, Cf. Bentkowski T, f, p. 629, Stanislai Lubienscii 
opera posthuma: historica, historo-politica etc, p, 461. 

majore honore et auctoritate apud Regem esse videbant, 
Verum enim vero fuit hoc quasi fato destinatum, ut om- 
nia ejus pia desideria non nisi desideria remanerent, ut 
consilia ejus ad irritum semper redigerentur. 

Reversus e thermis cum Rege Sarbievius, cum reli- 
cta aula vita tranquilla frui vellet, in morbum gravem 
incidit, et non ita multo post mense Aprili, anno MDCXL, 
Varsaviae, dolentibus omnibus, obiit. 

De virtutibus, quibus Sarbievius praeditus fuerit, de 
ejus animo et moribus, quid ego hic verba faciam? Lau- 
dationes nostris quidem temporibus adeo sunt in usu, ut, 
si ego quoque de Poeta nostro quandam addere vellem, 
nihil profecto me ad gloriam et splendorem nominis ejus 
contulisse putarem. Etenim de quo nihil aliud dici po- 
test, nisi eum vixisisse, aut etiam ita vixisse, ut quem- 
admodum dicit Ovidius nescius esset suae vitae — 
cujus res gestae angustis quibusdam circumscriptae sunt 
terminis — hunc, cum utique verba sint de eo facienda, 
verbisque facta desint, laudibus si vis ad sidera usque 
tollas, repetasque, quae jam de tot aliis ante te di- 
eta sunt. At virum, cujus animus erat, qualem esse 
oportet tot sapientum praeceptis conformatum, cujus prae- 
clare factorum fama tanta fuit quanta non nisi paucorum, 
cujus literaria gloria tam magna erat, ut nullus esset tam 
inaccessus in literato orbe locus, quo illa non pervaserit, 
hunc virum jam satis superque laudatum esse puto, cum 
nominis ejus splendor non tantum populares suos, sed 
etiam exteros omnes, quorum usus est familiaritate — 
admiratione quadam per omne tempus compleverit. Quod 
si tamen utique Sarbievii mores et animum melius quo- 
dammodo cognoscere vis, sunt ejus opera profecto vel 

* 

disertissima oratione disertiora. Haec tu legas summa 
cum diligentia semel, iterum, tertio ac saepius, — videas, 
quod ejus fuerit de se ipso et aliis judicium — repu- 
tes, quomodo in iis, quae scripsit de rebus omnibus phi- 
losophatus fuerit; penetres altius animo et mente omnia 
quaecunque dixerit et quomodo dixerit, et quasi in spe- 
culo redditam habebis imaginem Sarbievii, cum omni- 
bus, quibus praeditus erat virtutibus, simul cum exi- 
mia quadam et singulari voluntate, atque illa animi ma- 
gnitudine, qua prae ceteris omnibus excelluisse dicitur. 
Egregie philosophus anglicus J. Beattie dicit (1), cujus- 
cunque Poetae animum et ingenium, ejusque mores op- 
time ex operibus ejus et scriptis cognosci posse. Quod 
judicium, si in recensendis plurimis Poetis non nisi ut 
vulgo dicitur, cum grano salis adhiberi posse puto, de 
Sarbievio tamen utique accipiendum et probandum esse 
videtur. Atque re vera et hi, qui ejus vixerunt tempo- 
ribus, et posteri, qui eum non nisi ex ejus operibus no- 
verant, comprobant una quodammodo voce, quae a no- 
bis dicta sunt. Singulari prae ceteris virtutibus omnibus 
modestia eum praeditum fuisse scimus. Quod si autem 
nonnunquam res ei et negotia deferebantur, quibus occu- 
pati alii facile culpam sibi quandam immodestiae con- 
traxissent, ea negotia ille nunquam sibi committi passus 
est, nisi justitiae exercendae causa, aut etiam, ut infortu- 
natis et miseris auxilio esset. 

Linguae graecae si non peritissimus Sarbievius erat, 
multum tamen eum in Ша profecisse, cum alii demon- 


(1) J. Beatties, Essays on Poetry and Musis as they af- 
fect the inind, 

strant auctores, tum etiam scripta ejus gravissimo sunt 
documento. Etenim vita auctorum Graecorum, eorum 
mores et consuetudines, omniaque alia, quae ad ingenium 
et naturam populi hujus cognoscendam pertinent, adeo 
ei nota erant, ut in iis quasi educatus videretur. Neque 
profecto in latina Poesi et eloquentia eo pervenisset gra- 
dus, nisi etiam in Graecis elaboraret auctoribus, Pinda- 
rum quidem adeo a Sarbievio adamatum fuisse multi nar- 
rant, ut paene in succum ei ut dicitur et sanguinem ab- 
iret; Horatium totum fere ita memoria tenuit, ut odas ejus 
si quis vellet ad verbum recitare posset. In legendis 
autem Virgilii operibus tam assiduus erat, ut die et no- 
cte eum verteret. Reperta dicitur in Drohicensi Patrum 
Societatis Jesu domo editio Virgiliana, cujus in calce 
Sarbievius ipse notaverat, quoties unum quemque Poeta- 
rum perlegisset: Virgilium sexagies, ceteros decies et 
amplius a se perlectos esse testabatur. "Temporis erat 
parcissimus; si quid insomnis noctu non infeliciter cogi- 
tabat, ne id sibi periret, nigram ad lectulum tabulam 
collocaverat, ut si forte insigne aliquod hemistichium quod 
vocant, aut aliud quodcunque studiis accommodatum menti 
succurreret, creta continuo maneret obsignatum (1). 
Sepultus est Sarbievius Varsaviae in templo Patrum 
Societatis Jesu. Aedes haec, variis usa fortunis, anno 
MDCCCXXXIV commissa est Societati Patrum Piorum. 
Magnopere de gloria divina sollicitus Rector Lycei Var- 
saviensis, Societatisque Praefectus Jacobus Ciastowski, 
simulac aedem hanc sacram Societatis Jesu accepit, sta- 


(1) Editio parisiensis. 

tim id egit, ut omnia quam primum ad ordinem quen- 
dam redigeret. Hoc ipso igitur anno, mense Novembri 
inspiciebantur quoque sepulcra eorum, qui in aede hac 
sepulti erant. Ex vestitu, qui apud nonnullos nondum 
erat putrefactus et corruptus, facile colligi potuit, So- 
cietatis socios vulgo appositos fuisse haud procul a 
foribus ipsis separatosque fuisse ab omnibus aliis, qui 
e Societate non erant.  Intrantibus igitur ad dextram 
erat conditorium quoddam instar praesepis factum, sine 
operculo, in quo inventa sunt — caput, pars pedis et 
manus.  Inscriptum autem erat conditorium ita: ЭР. 
O...Laur.... Se Ех his paucis literis erant qui 
colligerent, fuisse hoc reliquias Sarbievii Poetae, Іпсег- 
tum tamen, num re vera ita se res habeat, praesertim 
cum qui in ordinandis sepulcris erant occupati, postea 
conditorium, quod putabatur Sarbievii loco suo move- 
rent, e£ cum aliis commiscerent (1). 

Sarbievius nullum sibi habet constitutum monu- 
mentum (2), et tamen dignus erat, cui pulcherrimum 
poneretur sive in gentilitia ejus villa, sive etiam alias, 
ubi vitam egit et de popularibus suis tam bene meritus 
erat. Sed hae quidem in re et qui cum eo vixerunt, 
et posteri omnes ingrati animi magnopere accusandi 
esse videntur. Verum quid ei monumenta constituantur 
marmorea, aenea, alia? nonne ille simul cum Horatio de 
se merito ac jure dicere potest : 


(1) Przyjaciel Ludu, Rok trzeci p. 344. 
(2) Stanislaus Augustus Rex nummum ad conservandam 
Poetae memoriam cudendum curavit. 

»Exegi monumentum aere perennius, 
Regalique situ Pyramidum altius: 

Quod non imber edax, non Aquilo impotens 
Possit diruere, aut innumerabilis 

Annorum series et fuga temporum. 

Non omnis moriar, multaque pars mei 
Vitabit Libitinam«. . . «4 ee ees 


PARS IL 
DE SARBIEVIANA POESI. 


Qu, praemissa Sarbievii vita, jam nunc in secunda 
hac disputationis meae parte, de ejus Poësi disserere 
constituissem, bene facturus videor, si antequam singula 
ejus carminum genera aggrediar, atque in iis explicandis 
operam ponam, primum in universum verba faciam de 
ingenio et natura poésis Sarbievii, ut, his recte cognitis 
perceptisque, facilius omnia in singulis carminibus per- 
scrutandis, animo comprehendere possimus. Quae qui- 
dem res, cum promissa a me in praefatione data servata 
velim, ita tractanda esse videtur, ut Horatium semper 
ante oculos quasi et in mente habeam, semperque quid 
inter utrumque Poétam intersit in medium proferam, ar- 
gumentisque ex auctoribus ipsis sumtis, quae sum dictu- 
rus, comprobem et demonstrem. 

Habet hoc proprium quasi sibi Poéta Venusinus, ut 
poësis ejus maxima ex parte aulica, ut ita dicam, poésis 
et sit et appellari debeat. Qua in re magnopere illum 
excelluisse, longeque omnes poëtas, et qui ante eum vi- 


41 


xerunt et qui eum sunt secuti post se reliquisse, nemo 
certe est, qui infitias ire velit. Neque aliter fieri potuisse, 
quisque videt, qui haud ignarus est rerum gestarum Ro- 
manorum. Tulit enim hoc secum non proprium Poétae 
ingenium, sed ingenium potius temporum, quibus Horatius 
vixit et scripsit, Quod ingenium autem, quale fuerit ex 
ipsis Poétae carminibus facillime intelligi potest. Etenim, 
cum post exstinctam libertatem atque Reipublicae interi- 
tum, Augusto Caesare imperante species tantummodo 
quaedam et externae formae veteris civitatis status re- 
mansissent, revera autem omnibus in rebus, quas Augu- 
stus suscipiendas et faciendas curabat, non nisi hoc unum 
consilium, atque hoc propositum cerni manifesto potuis- 
set, ut quemadmodum summa potestas, ita etiam dignita- 
ies omnes penes eum essent, ut paulatim etiam et quas 
servavit Reipublicae formas, eas omnes nullo sibi immi- 
nente periculo aboleret, tum quoque vita Romanorum in 
universum immutata est, resque omnes alio quasi cursu 
progredi coeptae sunt, Namque cum Republica admo- 
dum stante nemo inveniretur, penes quera summa esset 
potestas, et qui toti praeesset civitati, nunc Octavianus 
sub nomine Principis omnia regebat et ad suum nutum 
et arbitrium, quaecunque vellet fieri jubebat. Qui rerum 
status, multum etiam valeret cum in literas elegantiores 
ium in omnes artes et disciplinas, necesse erat. Cum 
enim antea, ut in poési remaneamus, poéta neminem ha- 
beret, apud quem utpote summum Reipublicae guberna- 
torem et rectorem, carminibus gratiam sibi conciliare vel- 
let, sed multi essent cives dignitate et auctoritate, qua 
apud populum sunt usi, pares, qui materiam poétis ad 
carmina componenda darent, nunc eversa Republica, et 

mutatis omnium verum conditionibus, Princeps unus om- 
nium exstitit, cujus gratia et benevolentia prae ceteris 
omnibus aucupandae erant, quippe cujus voluntate omnia 
in civitate fierent. Quemadmodum igitur alii fere omnes, 
sic etiam et Poetae, qui illis vixerunt temporibus, non 
nisi principem illum Augustum ante oculos habebant, et 
in sinu quodammodo gestabant. Atque ita libertate ex- 
stincta, servitus, quae ejus locum occupavit, sensim ho- 
mines ad adulationem et timorem adduxit; quae ubi vi- 
tia semel animum tenent, tum ille aut prorsus jacet, ne- 
que quidquam magnum et admirabile in lucem edere po- 
test, aut etiam ita se gerit, ut non nisi in blanditiis et 
assentationibus totus occupatus esse videatur. Et quam- 
quam minime me fugit, Augustum ejusmodi fuisse Prin- 
cipem, cujus de duritie conqueri non possent viri docti 
et poetae, quorum ille consuetudine et amicitia magno- 
pere delectabatur, tamen si quando egregium ingenium 
exstitit, id statim agens, ut Principis summi gratiam at- 
que favorem sibi pararet, primum fortasse liberius quae 
sentiret eloquebatur, mox tamen ad adulationem et blan- 
ditias descendere solebat, Quam ob rem optime Longi- 
nus dicit, hoc rerum statu potius иғуадофоғі; xohaxas, 
quam nobiles poetas et magnificos oratores fieri, Atque 
ita factum est etiam, ut et Horatius ipse ingenium secu- 
ius temporum suorum, hoc ipso morbo laborans, quo 
omnes infecti erant, quotiescunque ad carmina compo- 
nenda accederet, non nisi Augustum, et qui ejus usi 
sunt familiaritate et amicitia summis usque ad sidera 
tolleret laudibus, eorumque nomina immortalia carmini- 
bus suis memoriae posteritatis tradita et commendata esse 
vellet. Blanditur igitur Augusto post bella civilia red- 

denti tranquillitatem (1), gratulatur ei, quod imperium 
populi Romani ex minimo maximum fecerit, Morte Cae- 
saris tofam naturam commotam fuisse dicit (2), inde Jo- 
vem fulminasse, inde grandinem et nivem venisse. Mer- 
curium demissum esse coelo ad ulciscendam Caesaris 
necem, tantumque scelus piandum, atque hunc Mercu- 
rium esse Augustum. Inde addit: Serus in coelum re- 
deas, nempe tu Auguste, non homo, non mortalis es, 
sed Deus, sed Mercurius, qui coelo ad aliquod tempus 
tantum descendisti. Tandem, ut principem suum, quan- 
ium posset, laudaret, eumque omnibus quasi partibus ab- 
solutum redderet, solo Jove eum minorem esse dicit, 
Jovemque totius orbis imperium cum eo communicasse, 
sibique coeli tantummodo imperium retinuisse, nuntiat. 
Quam ob rem, cum duo quodammodo essent Joves, al- 
ler fulmine tonans et coelum regens, alter praesens in 
terris Augustus, laudes ejus, utpote Jovis, qui inter ho- 
mines versatur, Diis ceteris anteponendas esse censuit: 

Quem virum aut heroa lyra, vel acri 

Tibia sumis celebrare, Clio? 

Quem Deum? 

Hune jegexrjoc, ut ita dicam, atque hanc, quam 
exposuimus naturam poesis Horatii si contemplari veli- 
mus, mirum, quantum hac in re invenitur similitudinis 
inter hunc ipsum Venusinum Poetam atque Sarbievium. 
Etenim, quemadmodum ille, ut modo commemoravimus 
maxima ex parte in Augusti laudibus versatur, sic hic 
maximam operam maximumque studium in eo colloca- 


(1) Lib. I. Od, 2, 
(2) Lib. I, Od, 2. 

bat, ut Pontificem Urbanum VIIL, quippe qui eum sum- 
mis semper cumularet beneficiis, quantum posset, in 
carminibus suis immortalem redderet. 

Quemadmodum igitur Horatius Augustum suum ita 
laudat (1), ut nihil majus cogitari possit, quamquam enim 
aurea aetate, quam effinxere Poetae, omnia excellentis- 
sima erant, ne horum quidem temporum reditum prae- 
stantiorem Principem donare posse dicit, 

Quo nihil majus meliusve terris 
Fata donavere bonique Divi, 
Nec dabunt, quamvis redeant in aurum 
"Tempora priscum, 
sic etiam Sarbievius simili quodam modo statim in libri 
primi ode prima id agit, ut cum Pontificatu Urbani VIII. 
aureum saeculum rediisse demonstret, omniaque adum- 
bret bona, quae eundem Pontificem universo terrarum 
orbi commendatura sunt: 
Jam minae saevi cecidere belli: 
Jam profanatis male pulsa terris 
Et Salus, et Pax niveis revisit 
Oppida bigis. 
Jam Fides et Fas, et amoena praeter 
Faustitas laeto volat arva curru: 
Jam fluunt passim pretiosa largis 
Saecula rivis. 
Candidi soles, veterisque venae 
Fontibus nati revocantur Anni; 
Grandinat gemmis, riguoque coelum 
Depluit auro. 


(1) Lib. IV. Od, 1. 


45 


Meque veraci cecinisse plectro 

Inter Octobres, tua festa, pompas, 

Prisca Saturni rediisse secla, 
Approbat orbis. 

Et ut Horatius Cantabros non ante domabiles, Me- 
dosque et Indos et profugos Scythas, Nilumque porro et 
Istrum, rapidum Tigrim et belluosum Oceanum, qui re- 
motis obstrepit Britannis, Augustum mirari atque venerari 
dicit (1); sic noster Poéta ea ipsa prima ode Urbanum 
magnum Moderatorem orbis pacati a Cerere spicis coro- 
nata et ab altera Dea Aestate nimirum opibus cumulatum 
iri ait, quod earum artes sint eo Pontifice inter pacem 
resuscitandae. Jam vere poëtice ab arboribus ipsis Ur- 
banum coli fingit, a myrto et lauro umbram ei offerri, 
celsam quercum transeunti assurgere et a pinu salutari. 

Supplici myrtus Tibi servit umbra, 
Serviunt lauri: Tibi celsa longe 
Quercus assurgit, tremuloque pinus 

Vertice nutat. 

Atque alio loco: 
Jam Tibi barbarus 

Circum supinis collibus annuit 
Haemus, salutatàque longe 
Attremit Acrocorinthus aula (2). 

Horatius in libri secundi ode ultima, se in cygnum 
versum, totum orbem volatu lustraturum esse dicit, 
talique modo apotheosin sibi pollicetur. Sarbievius et ipse 
oden hanc est imitatus, sed non ita, ut quae Horatius 


(1) Lib, IV, Od, XIV. 
(2) Lib. I. Od, 8, V. 21, 


46 


ille quoque de se dixerit, quippe hoc sibi arrogantiae 
maximae duceret, sed, ut quae Poëta Venusinus de se 
ipso praedicit, haec ille Urbanum assecuturum esse, di- 
cat (1). 

Non solus olim praepes Horatius 

Ibit biformis per liquidum aethera 

Vates; olorinisve late 

Cantibus, Aeoliove terras 

Temnet volatu: me quoque desides, 

Tranare nimbos, me Zephyris super 

Impune pendere, et sereno 

Calliope dedit ire coelo (2). 

His igitur versibus loquitur quodammodo Poëta de 
se ipso, non tamen, ut sibi immortalitatem aut apotheo- 
sin polliceatur, sed ut ipse delatus quodammodo in su- 
periores illas regiones laudes et gloriam Urbani celebret, 
quantum possit maxime. Igitur inter alia haec quoque 
dicit: Nomen tuum Urbane, me canente celebrabunt Amy- 
monae fontes, et murmurans Peneus et tympana, lyrae 
aliaque instrumenta musica ex monte Nisa Baccho sacro 
resonantia, illudque per orbem aureum different in eam 
regionem, 

quà corusco 
Concutitur Jovis aula curru, 


(1) Egregie ad hunc locum editio varsaviensis dicit: Non 
nego, dandam esse eam veniam Poëlis, qui ipsi sese tanquam di- 
vino et Entheo affllatos, summis in coelum laudibus extulissent, 
ut Horatius passim, Ovidius item ad calcem Metamorphosedn, sed 
habet, nescio quid elegantioris palati alienae polius quam suae 
ipsius laudis praeconium, 

(2) Lib, I, Od, T, 

Septemque sese sideribus pigrum 
Evolvit aevum. Protinus ultimis 
Afris, coronatisque Serum 
Moenibus, Oceanoque rubro 
Noscère Magnus (1). 

Itaque non tantum ad meridiem atque septentrio- 
nem orbis terrarum, sed ubivis fama tanti viri, quantus 
Urbanus erat, Poeta auctore perveniet; ubivis splendor 
nominis ejus omnes summa implebit admiratione. 

Horatius porro ode quinta libri quarti Augusti vul- 
tum quasi solem, omnia exhilarare et noctis tenebras dis- 
pellere ait. Illo absente tristem quasi hiemem esse Ro- 
mae, redeunte redire ver et coeli serenitatem. 

Lucem redde tuae, dux bone, Patriae; 
Instar veris enim vultus ubi tuus 
Affulsit, populo gratior it dies, 

Et soles melius nitent. 

Similes loci inveniuntur etiam apud Sarbievium, non 
quidem de Urbano ipso, sed de aliis, de rege Vladis- 
lao IV., quem venantem in campis Merecensibus prope 
urbem Vilnam messores hoc salutant cantu: 

Fictane crebri fama susurri? 
An regalis jubar oris. 

Lux recludet proxima? 
Hiccine pandet tam sereni 
Jubar oris? Hiccine nostrae 
Solem umbrae protegent, 

Longum est omnes tam Horatii, quam Sarbievii enu- 
merare locos, in quibus ille Augustum, hic Urbanum 


(1) Lib, I. Od, 10, V, ЗІ. sq. 

suum celebrant, eosque inter se comparare. Ех his, qui 
in medium a nobis sunt prolati, satis superque conjici 
posse puto, quantopere uterque Poétarum occupatus fue- 
rit in eorum laudibus, a quibus beneficiis cumulati es- 
sent et quantum uterque in suo Principe laudando pro- 
fecerit. 

Atque quod ad hane rem, quae mihi quidem  «g«- 
ята efficere Poétarum nostrorum videtur, pertinet, hoc 
adjecerim, Horatium, cum Augustum et qui ejus usi sunt 
familiaritate summis laudibus tolleret, secutum fuisse non 
nisi, ut jam supra commemoravimus, ingenium temporum 
suorum, cui resistere nemo potest, quodque secum аһ- 
ripit cunctos. Haec igitur causa gravissima patrocinatur 
ei, quod immemor libertatis, quam ipse defendebat, post- 
hac ad blanditias et adulationem sit delapsus; Sarbievium 
autem non temporum natura, neque timor ullus aut ser- 
vitus impulit, ut tantam collocaret operam atque studium 
in celebranda gloria Urbani, sed conditiones aliae, sed 
amicitia et familiaritas, qua usus est ejusdem Pontificis. 
Quae tamen conditiones cum ejusmodi essent, ut facile 
iis resistere posset, neque iis fortiter constringeretur, vi- 
tio ei maximo ducendum esse puto, quod cum totus fere 
versaretur in Urbani gloria magis magisque augenda, 
suae ipsius quodammodo oblitus esset dignitatis, neque 
id memoria teneret, necesse fuisse, ut in laudibus Urbani 
celebrandis certos fines terminosque sibi constitueret, quos 
excedere nunquam deberet. 

Lubienscius, Episcopus Plocensis, cujus amicitia et 
familiaritate usus est Sarbievius, in epistola, quam ei de- 
dit, egregie et lepide crimini Poëtae dat, quod cum tot 
alii inveniantur viri Poloni digni, quos ille laudibus pro- 

sequatur, quam maximis, ille prae suis popularibns, aliis 
primum dat locum, totusque non nisi in celebranda gloria 
eorum versatur. Lubienscius quidem Urbani ipsius nullam 
facit mentionem, ex nexu tamen totius epistolae facillime 
conjicere possumus, eum Poétam admonere voluisse, pri- 
mas partes tribuendas fuisse Polonis, alteras demum pe- 
regrinis, quibus amicissit usus. En Lubienscii verba (1): 
»Legi et antea, et nunc novae editionis tua carmina, di- 
vini ingenii tui foetum: ad eas laudes, quibus viri eru- 
diti nomen tuum aeternitati dicant et consecrant, nihil 
addam, vere et erudite illi de te senserunt, subscribo il- 
lorum sententiae sine exceptione, adjicerem aliquid de 
meo, si quid tale esset in penu, quod tuo decori inser- 
viret. Ceterum aequo feres animo, te a me non repre- 
hendi, sed moneri.» Jam enumerat plures eorum, quo- 
rum nomina a Poéta carminibus memoriae posteritatis 
tradita sunt, atque ita pergit: »Pultovia, ubi primum Mu- 
sis sacramentum dixisti, ne uno quidem verbo in tuis 
scriptis nominata; fluviorum Rex Narvia, Bugus noster, 
Vistula melior, quam Thagus auri ferax, quasi tibi ignoti 
praetereuntur. Masovii, quorum e sanguine nobile ge- 
nus ducis silentur.  Siletur Stanislaus Karncovius Archie- 
piscopus Gnesnensis, qui quidquid facultatum habuit in 
societatem vestram effudit. Silentur alii, qui prima per 
Poloniam fundamenta јесеге Collegiorum  Vestrorum, 
Joannes Zamoscius perpetua felicitate felix, semper ho- 
stium victor, filius ipsius Martis et Minervae alumnus; 
Stanislaus Koniecpolius, Polonici exercitus supremus mo- 
derator, quem et secundae et adversae resita erudierunt 


(1) Decas, T. p. 445, 

ut utrique fortunae pars esse possit. Quid dicam am- 
plius? Sigismundus Rex, ingens ille campus  excurrendi 
in laudes magni Principis, sive pietatem ejus spectes, 
sive belli et pacis artes intuearis, semper magnus. Sed 
cohibeo animi mei impetum, ne te non admoneri, sed 
reprehendi merito queraris. Si vile quid pangeres, et non 
tuam Poésin universus stuperet orbis, si non in Polonia 
natus esses et Patriae nihil deberes, ferrem aequo animo, 
exteros tuis potissimum inseri scriptis: Italos Italis, Li- 
thuanos Lithuanis, non invideo; Masovios suae oblivisci 
originis aegre fero; .satis haec: innuisse fuerit.» Haec 
Lubienscius. 

Operae pretium esse duxi, epistolam hanc episcopi 
Plocensis ad Poétam datam, totam fere exscribere, quippe 
quae in Sarbievii animum multum valuerit, eumque quo- 
dammodo impulerit ad carmina in honorem eorum om- 
nium componenda, quos ei Lubierscius enumerat (1). 
Fuere etiam hae literae Sarbievio in causa, cur ipse Lu- 
Lienscio epistolam scripserit, qua quodammodo excusa- 
tum se esse vult, atque haec addit: »Ut Narviam, ut 
Bugum, mihi natales amnes carmine celebrarem, saepius 
per literas monuisti. Nunc demum monita tua in ani- 
mum meum diligenter abdita fideliterque concepta, post- 
liminio velut semina proruperunt. Scripsi aliquid de 
Bugo Tuo(2); sed hujus carminis viridis neque dum 


(1) Ad Narviam scripsit Lib, ПІ, oden XV,, ex elegantissimis 
unam, cujus jam in ipsa Sarbievii vila a nobis mentio est facla. 
Laudes Sigismundi, Poloniae Suaeciaeque Regis, decantatae Lib, 
1, Ode XXII. 

(2) Bugum amnem celebrat libri еродоп, carmine XV. 

adulta herba est, ut ipse Bugus alluere videatur,« et quae 
sequuntur cetera (1). 

Transeamus ad alia; investigemus ceteras similitudi- 
nes, quae intereedunt inter Horatium Romanum atque 
Horatium Poloniae. Poëtam Venusinum, qui non primo- 
ribus tantum gustavit labris, sed ita in eo elaboravit, ut 
paene in succum, ut dicitur, et sanguinem ei abiret, is 
certe inter multas alias ejus pulchritudines et proprieta- 
tes hanc quoque quasi praestantissimam unam animad- 
vertit,. eum saepissime vel in minutissimis carminibus, 
in quibus elaborandis, ut facile conjici potest, haud mul- 
iam collocavit operam, quae igitur fructus quodammodo 
videri possunt unius temporis momenti, quo Poéta divino 
quasi afflatu concitatus .propensus ad carmina facienda 
erat, Horatium, dico, in his carminibus tam magnas et 
tam sublimes sententias et cogitationes exprimere, quae 
ex animo шаспо et nobili profectae, ne capi quidem 
possunt ab abjecto et humili, ut hoc Poëtae ingenium, 
haec mire quodammodo pulchra facultas magnum quen- 
dam animi sensum paucis verbis complectendi eum quasi 
exemplar summarum pulchritudinum, quibus Poétae pos- 
sunt excellere nobis proponat atque ostendat. 

Sed ut, quam modo commemoravi Horatii elegan- 
tiam, eam quasi ante oculos positam habeamus, docu- 
mento inserviat ode XXII. Libri I., quam attentius et 
diligentius explicare animus mihi est. 

Multum in diversas partes disputaverunt de hac ode 
viri docti, quorum plures, quid illa sibi velit, quaenam 


(1) Stanislai" Lubienscii, Episcopi Plocensis opera posthuma, 
in inilio, 

ejus sit idea, minime intellexerunt. Cruquius singula- 
rem illam animo imbibit opinionem, Poëtam ode hac 
gratias velle agere Dianae, quod eum a morsu verris li- 
beraverit, atque haec verba addit: »An autem alludat 
ad verris alicujus sic cognominati dentem, quod puellae 
suae quasi parturienti obtrectavit, lector examinet.« Da- 
ner oden hanc gratiarum actionem esse dicit pro auxi- 
lio, quod Diana amicae Poëtae tulerit; cujus sententiam 
secutus est Jani, de felici quodam partu mentionem fa- 
ciens. Alii odae hujus interpretes nihil certi dicunt, 
quodnam fuerit verum consilium Poëtae in ea compo- 
nenda, quaenam vera ejus sententia. Diintzer in opere 
suo, quod inscribitur: Kritik und Erklärung der Oden 
des Horaz, recte ni fallor, hanc carminis hujus ideam 
esse affirmat, et hanc magnam in paucis his verbis inesse 
putat sententiam: »Nos homunculi imbecilli simus atque 
infirmi, qui ipsi nihil nobis parare possimus, cupiditatibus 
nostris obnoxii, quarum potestas et vis summa et quibus 
resistere difficillimum; verum Dii nobis benevoli sint, 
nobisque veniam dent si eos modo justo honore ac pio 
gratoque colamus animo.« Haec generalis sententia ita 
ad Dianam a Poëta translata est: »quemadmodum tu 
Virgo, custos montium nemorumque, laborantibus utero 
puellis auxilium fers, atque partus earum faciliores red- 
dis, sic accipias etiam benevole pinum, quam Tibi con- 
secratam esse volo pro beneficiis a te acceptis.« Nescio, 
an in tam paucis verbis sublimiorem atque grandiorem 
sententiam exprimere quis queat, quam Horatius in ode 
modo commemorata, an quis octo versibus mogis est 
philosophatus. Atque in hac facilitate magna animi sensa 
paucis complectendi verbis, in hac praestantia, qua Poe- 

tam Venusinum adeo excellere videmus, admirabili quo- 
dam modo Sarbievius Horatium aequavit. Quod si in 
universum de carminibus ejus affirmari potest, tum prae- 
cipue de epigrammatis, in quibus, quae dicimus, prae 
ceteris omnibus comprobata habemus. En exempla quae- 
dam in medium proferamus. Іп editione Parisiensi, pa- 
gina vigesima inter alia epigrammata, hoc quoque legi- 
mus : 

Quid nocti lumen, luci quid quaerimus umbram? 

Nocte dies nobis est Amor, umbra die. 

Quis philosophicam quaeso sententiam, quae in 
his inest verbis, non agnoscit, quis summo affectus gau- 
dio non exclamabit, en homo vere christianus, qui chri- 
stianorum more philosophatur! Pocta in epigrammate hoc 
vim summam amoris ostendere nobis vult, ejusque ad- 
mirabilem quandam praestantiam. Sed Amor de quo agi- 
tur, non ille est amor vulgaris, qui harmonia duorum 
hominum continetur, et inest in sympathia, quae eos 
arctissimis vinculis constrictos tenet, sed amor divinus, 
coelestis, quo nos homunculi cum immenso, aeterno, om- 
nipraesente copulamur Deo, quo abrepti ex his nostris 
regionibus, atque in illas superiores translati supremum 
illum Creatorem cognoscimus, quocum auxilio amoris 
hujus coelestis in unum quasi, ut ita dicam inseparabile 
Totum coalescimus. Vera eademque pulcherrima imago 
amoris christiani paucis reddita verbis. 

Prodeat exemplum aliud. Pagina trigesima secunda 
mater Neronis his verbis alloquitur filium suum: 
»Quo gladium vibras? utero mammisne minaris ? 

Ah reprimat caecus barbara tela furor! 

Lactabam mammis, utero te, nate, ferebam; 
Dignus erit venià forsan uterque locus. 
Erramus. Qui te miseras male fundit in auras, 
Dignus uterque mori. Caesar utrumque feri.« 
Homo immanis, crudelis, omnibus privatus sensibus, 
quos nos homines omnes a matre natura dono. acceptos 
habemus, breviter, foedissimum monstrum, naturaeque lu- 
dibrium, quod non nisi corpore et figura hominibus, ce- 
teroquin animalibus simile esse videtur, num quaeso per- 
fectius, num distinctius describi potest, quam in hoc epi- 
grammate descriptum habemus? Non puto. Etenim, cum 
Рова e tota vita imperatoris hujus omnis humanitatis 
expertis, hoc sibi momentum sumpserit, quo Ше cru- 
delissimum illud consilium cepit, ut matrem gladio per- 
cuteret, matrem, quae illum mammis suis lactabat, et 
utero ferebat, meliorem profecto imaginem vitae ejus, non 
privatae solum sed etiam publicae, meliorem descriptio- 
nem totius ejus naturae dare nobis non potuit. Tandem 
exemplum tertium. Pagina 50, in statuam M. Tullii Ci- 
ceronis, quam Poëta apud magnum Hetruriae Ducem vi- 
dit, hoc scripsit epigramma: 
Ora Myron, humeros Lysippus, lumina finxit 
Praxiteles, vocem fingere nemo potest.» 
Admirabilem ac prope divinam vim eloquentiae, 
cujus auxilio orator, quocunque velit hominum animos 
flectere potest, his duobus versibus comprehensam, simul- 
que imaginem Ciceronis quam perfectissimam veluti in 
speculo datam nobis habemus. 
Pergamus ad alia. Fuit semper atque nunc etiam 
est Horatius ex Romanorum Poétis unus, qui prae cete- 
ris aliis animos hominum ad se trahit, atque miro quo- 

dam modo omnes delectat. Cujus causam veram si per- 
quirere velis, non aliam certe invenies, quam quod in 
carminibus ejus jucunda quaedam insit varietas, quod 
modo lento et molli gressu incedat, modo incalescat su- 
bito et ore profundo ruat; quod quantum valeat ad ani- 
mos hominum sibi conciliandos, quis non videt? Alii 
Poétae, non nisi in una alterave re totam suam operam 
totumque studium collocarunt. Catullus, Tibullus, Pro- 
pertius in Poësi amatoria magnam sibi conciliavere glo 
riam; Persius et Juvenalis in satira excelluere prae ce- 
teris omnibus; Horatius autem hoc sibi proprium habet, 
ut nunquam in uno argumento tractando remaneat, sed 
ut ingenium ejus vividum proprietates multorum magno- 
rum Poétarum admirabili quodam modo conjungat, eum- 
que Poétam omnibus numeris perfectum efficiat. Est igi- 
tur in illius carminibus dulcedo Anacreontis, nobilitas 
Stesichori et Alcaei, sublimitas et magnificentia Pindari, 
est vigor Sapphus. Neque tamen ut Sappho et Ana- 
creon solum vinum et amorem, neque ut Pindarus solos 
vietores, neque proelia tantummodo ut Alcaeus canit. 
Nam et heroes et amorem et virtutis. decus carminibus 
suis immortalitati consecrat, eademque facilitate in rebus 
sublimioribus et grandioribus versatur, quam in aliis mi- 
nutis, quae ad vitam spectant privatam, ad mores et 
consuetudines quotidianas. Modo igitur Pindarum secu- 
tus Deorum vim et potentiam celebrat, posteritatem spe- 
ctat, aeternitatem intuetur, modo amores canit et proe- 
lia puellarum suarum, armatusque lyra ad amicae fores 
it, ibique lamentabili voce carmen, z«gex2«voíóvpor, quod 
dicitur, canit, eam orat, ut sibi domum aperiat, infelici- 
terque amantem benigne recipiat; aut etiam ei maledicit, 

diras voces jactat, inhumanitatis ejus quam crudelissimam 
poenam minitatur, si preces ejus inauditae remaneant, 
Atque hic ipse Poéta, qui modo infelix amasius miseri- 
cordiam quaerebat puellarum suarum, cito partes susci- 
pit Catonis Censoris, et sine clementia, sine ulla miseri- 
cordia vehementer invehitur in saeculi sui depravatos 
mores, sceleraque omnia, in quae homines ruunt. Наес 
rerum varietas, qua Poétam Venusinum tam prae cete- 
ris aliis excellere videmus, conspicitur etiam apud Casi- 
mirum Sarbievium. Etenim et Ше magnum suum secu- 
tus exemplar, nunc tanquam apis circa rivos et flores 
volitat, prata ac silvas perambulat, nunc ut aquila ma- 
gnis alis in sublime fertur. Modo dulcibus numeris et 
mollibus amicos ad virtutem adhortatur, modo severiori 
carmine optima praecepta tradit; modo abreptus sacro 
quodam ardore ad coelestem aspirat patriam (1) atque 
grandiora spectat. Quae tum animi magnificentia, quae 
sententiarum nobilitas, quae verba, quae figurae! Tum 
vero plenus ille magnarum rerum contemplatione omnia 
humana contemnit, fortunae rerumque humanarum incon- 
stantiam» accusat (2), saeculi socordiam persequitur (3), 
aequam in adversis non secus ac bonis rebus mentem esse 
servandam demonstrat (4), laborem commendat (5), vitae 
humanae brevitatem benefactis augendam esse monet (6), 
nihil stulte timendum et concupiscendum esse dicit (7), 


(1) I, 19. 

(3) 1, 1. 7. 

(3) L. I. 16., L. 1. 8. 
(4) L. 1, 13. Ш. 4. 
(9) L. I. 23. 

(6) 1. Il 39; r, пт. 
(7) L. II, 16. 

moerorem animi colloquiis et coetibus amicorum tempe- 
randum esse hortatur (1), divitias spernit, honorumque 
litulos ridet, verasque esse divitias demonstrat, quae a 
a bonis animi petantur (2). Jam fortunae ipsius iram 
minasque negligit, cum omnia humana caduca sint atque 
incerta (3), nihilque non taedii plenum (1).  Gloriae ina- 
nis despicientiam commendat (5), ad gloriam autem bel- 
licam juvenes quantum potest hortatur (6), simulque de- 
monstrat non tam ad populare exemplum, quam potius 
ad rationis normam vitam esse instituendam (7). Haec 
omnia carmina, in quibus Poéta res adeo sublimes et se- 
veras tractat, cum legimus, ipsi incendimur amore virtu- 
tis, ipsi res humanas et fragiles spernimus, semper pe- 
ctus securi constantia munimus, divitias et opes oculo 
irretorto adspicimus, et ita veri sapientes et philosophi 
evadimus. 

Sed ut melius. perfectiusque Sarbievium cognoscamus, 
simulque videamus, quantum ille VenusinumPoétam in carmi- 
nibus componendis exaequaverit, comparandum esse videtur 
unum alterumve carmen utriusque Poétae diligentiusque 
explicandum, ut eo facilius, quaenam utriusque sit virtus, 
quodnam uterque sibi proprium habeat ingenium intelliga- 
mus animoque comprehendamus. Ad quam Poétarum 
comparationem, meo quidem judicio, haec prae ceteris 


(1) L. III. 5, 

(2) L. LL 6, 

(3) L, Ш, 12. 
(4) L, IV. 15, 
(5) L, IV, 11. 
(6) L. III. 30. 
(1) L, 1V. X. 

omnibus carmina sumenda sunt, in quibus uterque Poéta 
unam eandemque sententiam expressam esse voluit, quae 
unam eandemque contineant ideam, modificatam modo et 
inflexam aut ad ingenium temporis aut etiam ad varias 
conditiones, quibus quasi vinculis adstricti sunt. Inter 
Horatii carmina libri primi est ode vigesima prima, in 
qua Poëta honorem et gloriam celebrat Apollinis et Dia- 
nae, Ex hac ode Sarbievius fecit parodiam in D. Vir- 
ginem Matrem (1). Videamus diligentiusque exploremus, 
quamnam ideam, quamnam praecipue sententiam uterque 
Рова hoc carmine sit complexus, quomodo animi sui 
sensa singulis in partibus expresserit, Incipiamus ab 
Horatio. 

Рова Venusinus laudes Apollinis et Dianae decan- 
taturus tantum abest, ut ipse hoc munere fungatur, ut 
pueros puellasque his invocet verbis: 

Dianam tenerae dicite virgines, 
Intonsum, pueri, dicite Cynthium, 
Latonamque supremo 

Dilectam penitus Jovi. 

Quae cum fecerit, cum non ipse Deum Deamque 
cecinerit, sed a pueris atque puellis celebratos esse vo- 
luerit, ostendit se optime nosse naturam Deorum suorum. 
Etenim Dianam, cum a puellis honorari velit, non alia 
ductus causa hoc fecit, quam quod sibi persuasum habe- 
ret, preces virginum pulchrarum aetate tenerarum, faci- 
lius exauditum iri a Dea, quae ipsa et pulchra et juve- 
nilis esset. Atque haec pars una. — Alteram efficit 
cantus puerorum; eorum votis et precibus facilius Deus 


(1) L. II. 18. 

Apollo annuet, cum juvenem juvenes rogent atque ap- 
pellent. Vos puellae — ita pergit Poëta — celebrate 
gloriam et laudes Dianae laetae fluviis et nemorum coma, 
quae aut gelido prominet. Algido aut nigris silvis Ery- 
manthi, aut etiam viridis Cragi. Vos autem pueri tollite 
totidem laudibus Tempe, ubi laurus plurima Apollini na- 
scitur et insulam Delon, locum ejus natalem; tollite lau- 
dibus Deum conspicuum pharetra, ornatumque lyra fra- 
terna. 
Hie bellum lacrimosum, hic miseram famem 
Pestemque a populo et principe Caesare, in 
Persas atque Britannos, 
Vestra motus aget prece. 

Horatius quidem ita. Longe aliam tamen ingressus 
est viam in componenda sua parodia Sarbievius. Ete- 
nim, quanquam Horatium exemplum sibi sumsit, quod 
imitaretur, tamen non nisi ita eum est imitatus, ut inge- 
nium ejus cursu libero ferri videatur. Qamobrem, quan- 
quam statim in initio carminis eadem apud Sarbievium 
et apud Horatium legimus verba, diverse tamen illis uter- 
que usus est Рома. Namque Venusinus, quod jam supra 
diximus, non ipse celebrat gloriam Apollinis et Dianae, 
ipse tamen invocat pueros puellasque, ut laudes Dei et 
Deae cantare velint. Habebat justam et idoneam causam 
cur non ipse munere hoc fungeretur. Poëta autem no- 
ster, neque ipse in celebranda gloria Matris Virginis ver- 
satur neque pueros puellasque appellat, sed rem ita in- 
stituit, ut ejus juventus non exspectet, donee quis natu 
major eam incitet ad cantandam gloriam divinam, sed 
ipsa invicem se admoneat, ut Virginem Matrem justis 
laudibus et quam maximo honore augeat, Pueri igitur 

adhortantur puellas atque invicem puellae pueros; sed 
eorum animi sensa una sunt eademque, eorum consilium 
et propositum idem, directum ad unum idemque numen 
divinum. Atque hanc compositionis rationem carminis 
hujus, si quis attentius considerare velit, facile intelliget, 
quit inter utrumque intersit Poétam, et cui һас in re pri- 
mae debeantur partes. Etenim juventutem Romanam pri- 
mum Poéta adhortatus est ad celebrandam numinis ejus 
gloriam, quocum arctissimis conjuncta esset vinculis et 
cujus nunquam oblivisci deberet. Juventus autem Sar- 
bievii nullis eget calcaribus, nullis Poétae adhortationibus, 
sed ipsa, quid sibi faciendum sit, recte intelligit, invicem- 
que se quasi stimulis concitat, ut officio suo satisfaciat. 
Reginam tenerae dicite Virgines — his verbis pueri allo- 
quuntur puellas — visentem roseis astra jugalibus, Di- 
gnatamque volantüm Currus flectere Siderum. 
Vos laetam citharis, et sonitu lyrae, 
Quem vel Pierii verbere pectinis 
Fingit saucius aér, 
Vel motae digito fides. 
Jam puellarum Chorus ita respondet: 
Vos Marsae, juvenes, carmine tibiae, 
Aut rauci strepitu dicite tympani, 
Pugnarumque loquaci 
Nympham reddite classico. 
Uterque Chorus preces suas exauditas fore ita 
canit: 
Caecos Illa metus, et Procerum graves 
Iras, e miserae limine Patriae, 
Vestris mota querelis, 
Ad Medos aget et Getas. 


61 


Totius carminis igitur idea apud utrumque Poëtam 
haec fere est: Dii nobis semper sunt benevoli semperque 
preces nostras exaudiunt, dum ne terminos certos trans- 
grediamur, et si preces hae ejusmodi sint, ut exauditae 
nobis veram emolumentum , aliis nullum detrimentum et 
damnum afferant. Jam nunc preces nostras justas esse, 
nemo est, qui infitias ire velit, cum non nisi hoc ore- 
mus, ne quidquam detrimenti Patria accipiat semperque 
a periculis omnibusque malis libera sit, Igitur easdem 
preces a numine benevolo exauditas fore non dubitamus.« 
Atque hane sententiam in carmine utriusque invenimus 
Poztae, differunt tamen inter se hac in re, quod Poéta 
Venusinus gloriam duorum numinum decantatam esse 
vult, Apollinis, numinis masculini, cujus laudes celebrant 
pueri, atque Dianae numinis feminini, in cujus gloria 
pervulganda puellae versantur; Sarbievius autem preces 
tam puerorum quam puellarum ad solam Virginem Ma- 
trem direxit, Reginam coeli atque terrae, Alter eorum, 
Horatius, totam suam ideam enucleatam habet ex opinio- 
nibus atque notionibus, quas antiquitas de Diis suis 
Deabusque habet, atque hanc ipsam ob causam pueri apud 
eum Apollinis, puellae autem Dianae gloriam celebrant; 
Sarbievius autem fultus magis videtur opinionibus vere 
christianis, quam ob rem unum numen tam a pueris quan 
a puellis celebrari vult. 

Ut autem intelligamus, quam felicissime Sarbievius 
Horatium velin singulis rebus sit imitatus, liceat in me- 
dium proferre ex libro primo locos quosdam, in quibus 
optime quae dicimus, comprobantur. 


Sarbievius : 
Meque veraci cecinisse ple- 


ctro’ 
koky 13 


Aurei patrum niveique mo- 
res 
Exsul et sera procul us- 
que Thule 
Candor, et pulchro remeare 
virtus 
Audet olympo 
1. 1,117. 
Auditis? an me ludit ama- 
bilis 
Imago pompae? Jam videor 
pios 
Audire plausus et frementes 
tur- 


inane 


Caeruleum рег 


mas. 


by 3, 41. 


Frustra Novembres dicimus 
ad focos 
Pugnata Rhaetis bella sub 
Alpibus 
I. 6, 29. 


Horatius: 


Vosque veraces cecinisse 
Parcae. 


Car. seculare vers. 25. 


Jam Fides -et Pax et Honos 


Pudorque 
Priscus et neglecta redire 
Virtus 
Audet, apparetque beata 
pleno 


Copia cornu. 


” 


Carm. seculare vers. 57. 


Auditis? an me ludit ama- 
bilis 
Audire 
pios 
Errare, per lucos, amoenae 


Insania? et videor 


Quos et aquae subeunt et 
aurae 
Ш. 4, 5. 


Videre Rhaeti bella sub Al- 
pibus. 
. IV. 4; 17. 


Sarbievias: 
sequos male barbara 


Non decoloravere terga 
1. 6, 35. 


24... qui frementes 
Antiochi Annibalisque turmas 
Rursum efficaci diruat im- 

petu, 
Alpesque clausumque intre- 
pida manu 
Perrumpat orbem. 


I. 6, 51. sq. 


Vesper vespere truditur. 
1:9, Н. 


Nescit severo livida brachia 
Signare ferro, nescit idoneis 
Tiro reluctantem lupatis 
Frangere equum, metuitque 
torvum 
Tranare Tibrim etc. 
I. VIII. 9. 


Ibis belligerae regna Polo- 
niae 

Et gratae repetis limina Pa- 
triae 
1 9, 1. 

Horatius: 


«quod mare Dauniae 
Non decoloravere caedes. 
П. 1, 35. 


AntiochumAnnibalemque du- 
rum 
Ш. 6, 36. 
Vasto diruit impetu. IV. H, 
я 30. 
Perrupit Acheronta. Hercu- 
leus labor 
I. 3, 36. 


Truditur dies die, 
IL 18, 15. 


Cur neque militaris 

Inter aequales equitat Gallica 
nec lupatis 

Temperat ora fraenis? 

Cur timet flavum Tiberim 

tangere? 


L 8, 5. 


Ibis liburnis inter alta na- 
vium, 
Amice propugnacula. 
Ep. I, I. 


Sarbievius: 


Fortunae yolucrem mitte li- 
centiam: 
Hoc appone lucro, quod tu- 
leris simul ete. 
I. 9, 30. 


Et captum nivea compede 
Nereum 
І. 9. 33. 


Tardum sereni partibus ae- 
teris 
Te sidus addas etc. 
І. 10, 57. 


adversum sibi Inctuosis 
Dissidet armis. 
E M, 7. 


Quantus Gelonis, quantus 
erat feris 
Sudor Corallis. 
I. 15, 9. 


Quatenus (heu. pudor!) 


Horatius : 


Quem sors dierum cumque 
dabit, lucro 
Appone, 
I. 9, 14 et 15. 


Hebrusque nivali compede 
vinctus. 
Epist. I. 3, 33. 
Serus in coelum redeas, 
diuque 
Laetus intersis populo Qui- 
rini. 
I. 2, 45. 


Medus infestus sibi luctuosis 
Dissidet armis. 
П. 8, 18. 


Heu, heu, quantus equis, 
quantus adest viris 
Sudor! 
I. 15, 9. 


Damnosa quid non immi- 
nuit dies? 


Sarbievius ; 


Pejor nefastis progenies avis 
Succrevit, et damnosa pul- 
chras 
Secula diminuere vires. 
L 15, 21. 
Vel nos avitae stemmata 
gloriae 
Currusque et enses, nuper 
et hosticis 
Direpta delubris tropaea 
Aemoniae monumenta ри- 
gnae 
Uranus igni etc, 
I. 15, 25. 


Jam nunc et audaces tu- 
multus 

De tenero meditetur ungui 
Е 20; 4. 


Quae nunc (pudendum) il- 
ludere pervicax 
Persultat armentum.I.20, 41. 


Eheu cicatricum Hesperiam 
pudet! 
I. 20, 45. 

Horatius: 


Aetas parentum, pejor avis, 
tulit 
Nos nequiores, mox daturos 
Progeniem vitiosiorem. 
Ш. 6, 45. 


Vel nos іп Capitolium, 
Quo clamor vocat et turba 
faventium, 
Vel nos in mare proximum 
Gemmas et lapides, aurum 
et inutile, 
Summi materiem mali, 
Mittamus, scelerum si bene 
poenitet.1II.24,45. 


„ей inceptos amores 
De tenero meditatur ungui 
Ill. 6, 24. 


Dum Priami Paridisque busto 
Insultet armentum 
III. 3, 41. 


Heu, heu cicatricum et sce- 
leris pudet 
Fratrumque! I. 35, 33. 
5 

Sarbievius: Horatius: 


Pone surgentes super orbe Mitte civiles super urbe 
curas! curas! 
ъ2ъ 1 Ш. 8, 17. 

Haec fere sunt, quae ex innumeris elegi, ne nimium 
cresceret opella. Atque, quod ad comparationem Sar- 
bievii cum Horatio adtinet, quae a nobis huc usque sunt 
disputata sufficiant; ex iis cetera alia cognoscantur velim. 
Nunc de singulis Sarbievianae Poësis generibus addenda 
quaedam in universum videntur. 

Ac primum quidem de Lyricorum libris quatuor, at- 
que Epodon libro uno, quid multa verha faciam, non vi- 
deo. Est in iis profunditas sine obscuritate, cum aut 
Urbani Pontificis laudes celebrat, aut Principes Euro- 
pae (1) ad recuperandum Orientis Imperium, Principes 
autem lmperii Romani ad liberandas et in ipsorum po- 
testatem redigendas Graeciae Provincias adhortatur (2); 
cum Equites Polonos alloquitur post victoriam quam Vla- 
dislaus Princeps de Osmano "Turcarum imperatore repor- 
tavit (3), aut cum Libertatem canit, postquam Vladi- 
slaus IV. maximis ad Vistulam comitiis Rex Poloniae est 
renunciatus (4), et in aliis locis, quos omnes hic enume- 
rare longum est. — Est porro in Lyricis Sarbievii sim- 
plicitas sine negligentia, elegantia sine affectatione, jucun- 
ditas sine arte, copia sine redundantia, sublimitas sine 


(1) 1. 6. 

(2) I. 12 et 20, 
(3) I. 15. 

(4) IV. 38. 

tumore, Іп sententiis et nobilis est et magnus; docu- 
mento inserviat ode L, П. 16. quae inscribitur nihil stulte 
timendum et concupiscendum. 
Nil popularibus 

Ambire votis, nil timere, 

Nil nimium cupiisse, magnis 

Edico primum mentibus. Improbo 

Utcumque ponis frena Cupidini, 

Metumque dispensas: per omnes 

Invidiae potes ire fluctus. 
Atque paulo infra: 

++. . animumque in omnes 

Praemitte casus: seu Pelagus super, 

Seu fulminantis porta tonet Poli; 

Stabis, repentinamque mundi im- 

mobilis excipies ruinam (1). 

Jam quod ad figuras attinet, in iis Poëta jucundus 
modo, modo audax, in verbis aptis, magnis et quasi prae- 
gnantibus deligendis felicissimus, 

Sed dum ego hic paucis verbis de praestantia et 
virtute Sarbievii disputo, minime hanc praejudicatam ha- 
beo opinionem, ut omnia in ejus Lyricis laudanda esse 
dicam, vituperandum nihil, Etenim, ut non nisi nonnul- 
larum rerum mentionem faciam, est illi nonnunquam poin- 
pa quaedam insolens epithetorum et translationum, est 
tumor, qui ultra terminos omnes egrediatur, qui eum alas 
pandere jubeat, atque, ut Horatius dicit, ad montes et 


(1) Si fractus illabatur orbis 
Impavidum ferient ruinae, Horat, ІП, 3, 7. 

inania captanda incitet (1). Sunt etiam multa alia si singula 
carmina diligentius examinare velis indigna, quae in Par- 
nassum admittantur, sed, quisnam, quaeso, Poëtarum vel 
optimorum liber est ab omnibus vitiis, quisnam adeo 
Poësis virtutibus et praestantia excellens, ut nihil in eo 
inveniatur claudicans, ut omnia ejus sint laudanda, vi- 
tuperandum et rejiciendum nihil? Scimus et divinum illum 
interdum dormitasse Homerum, est tamen fuitque semper 
Poëta omnibus numeris absolutus, cujus praestantiam nec 
potuit unquam quisquam, nec poterit exaequare, Dixit- 
que et ipse Horatius, cum de Poësi disputat: 

Sunt delieta tamen, quibus ignovisse velimus: 

Nam neque chorda sonum reddit, quem vult manus 

et mens, 

Poscentique gravem persaepe remittit acutum ; 

Nec semper feriet, quodcunque minabitur arcus. 

Verum ubi plura nitent in carmine, non ego paucis 

Offendar maculis, quas aut incuria fudit, 

Aut humana parum cavit natura (2). 

Hoc acres Sarbievii critici memoria teneant, semper- 

que Poëtam nostrum secundum Horatii praeceptum aesti- 


(1) Hoc etiam ab aliis jam observatum. est. Adrien Baillet 
in opere suo, quod inscribitur: ,Jugemens des Savans, Amts, 1725 
T. IV. p, 226, 227. ita de Sarbieviana pompa disputat:« Nous 
voyons même d'autres critiques d'aujourd'hui, qui réconnaissent 
dans plusieurs endroits de Sarbiewski de la confusion et des ob- 
scurités, qui en galent la beauté, et quelques uns jugent, qu'il 
s'est quelques fois laissé emporter trop loin, sous prétexte de suivre 
l'impetuosité de l'esprit Poétique, et qu'il a des figures outrées et 
des expressions trop fortes, — Cf, Le P. Bouhours, Jésuite dans 
son traité du bon gout, 

(2) Horat, de arte poet, Vers, 347, sq. 


ment velim. Atque haec in universum de Sarbievii Ly- 
ricis, atque Epodis. 

Sequitur liber, qui inscribitur Silviludia poética. 
Constat decem carminibus, quae omnia scripta sunt tem- 
pore illo, quo Vladislaus Rex prope Vilnam urbem ve- 
natui operam dabat. Poëta in iis pulcherrime alloquitur 
aut auram, ut labores et aestum temperet  Vladislao in 
campis Merecensibus sub meridiem venanti (1), aut lu- 
nam, cum Vladislaus die Lunae venaretur, (2) aut etiam 
umbram, ut venante Rege ab aestu venatores defendat. 
Jam in aliis Poëta et aulicus quidam sub umbra recum- 
bantes secum disputant, vitam rure summis laudibus tol- 
lunt: 

O vita nullis vitiata curis 
Rura colentüm, 
purpuramque Regum nimis duris lacerari spinis sibi in- 
vicem demonstrant. 

Quod si de his Silviludiis judicium nobis est feren- 
dum, multa quemadmodum in Lyricis ipsis et Epodis, hic 
quoque inveniuntur, quae indulgentiam quandam lectoris 
requirere videantur. Sed altera ex parte plura sunt di- 
gna, quae summo cum gaudio legantur, et Sarbievium in 
numerum praestantissimorum referre debeant Poëtarum. 
Documento inserviat Silviludium quintum, quod est car- 
men, meo quidem judicio, e pulcherrimis unum. Poéta 
in eo prata et silvas perambulans Dei gloriam et hono- 
rem, quantum potest, celebrare studet. Coelestis amoris 
vi captus, ubivis vestigia videt et simulacra Dei aeterni 


(1) 1v. 
(2) м. 

immensi, ubique praesentis, Et pratorum multicolores 
flores et silvarum arbores, quae brachia ad coelum et 
sidera usque tendunt, et pulchrae valles nemoribus obsi- 
tae et alia tot innumerabilia, quae cernuntur, pulchre, vere 
poétice manifestationem Divinam esse ostendit, in quibus 
omnibus Numinis vestigia quasi expressa et fixa sunt. Verum 
haec Dei hujus immensi manifestatio,quae in omnibus iis,quae 
sunt creata, inest, minime sufficit ad cognoscendam divini 
illius Numinis naturam, restant multa, quae ad perfectam 
et absolutam, quae dicitur, Dei ideam, mente modo et 
animo fingi et concipi possunt. Jam ad celebrandam 
gloriam divinam, Poëta a Deo ipso petit, ut sibi primum 
tot sui excitet amores, 

Quot viret arbor foliis, 

Quot arva rident floribus, 

Quot astra sudant roribus. 

Vult porro sibi dari os facundum magnam Dei glo- 
riam magnosque ejus honores sonaturum, et linguas 
canoras tot, 

Quot mella legunt apes, 
Quot garriunt volucres, 
Quot aurae et Nymphae murmurant. 

Veri et iidem pulcherrimi honores, qui Deo Omnipo- 
tenti tribui possunt, cum in omnibus rebus humanis divi- 
nisque immensum ejus Numen ostendatur — Mens illa 
divina, quae in omnibus iis, quae sunt, inest, et sine qua 
nihil est, quod est — notio vere philosophica christiana; 
et Verbum (cujus Poëta mentionem facit) factum est 
Caro. Verbum autem quid, nisi ille Divinus Animus et 
Divina Mens, Caro autem materia, ea omnia, quae sunt, 
euncta, quae dicuntur lingua philosophica, existentia, quo- 

rum ex conjunctione — Materiae dico et Mentis — vera 
Dei fit notio et idea, nam nulla mens, ubi nulla materia, 
neque materia, ubi nulla mens. 

In Miscellaneis, imprimis autem in illa gratiarum 
actione Carolo Chodkievicio, Crosensis Gymnasii funda- 
tori, Sarbievius documentum dedit luculentissimum, quam 
peritus fuerit antiquitatum cum Graecarum tum Romanarum. 
Hac autem cognitione non modo adeo imbutus erat, ut 
omnia quaecunque in auctoribus latinis aut graecis legis- 
set, sibi nota et animo concepta essent, sed ita, ut in 
componendis propriis carminibus totam hanc antiquitatum 
cognitionem, praecipue autem mythologiam semper prae- 
sentem in animo suo, et ad nutum suum quasi paratam 
haberet. Facile inde colligi potest, Poétam cum alios 
Romanorum et Graecorum auctores tum praecipue Ovi- 
dium et Virgilium, quorum in utroque tota fere mythologiae 
doctrina inest, summo cum studio et summa cum diligen- 
lia pertractasse, Pulcherrime autem et egregie his omni- 
bus, ut ita dicam, mythologiae formis Poëta usus est in 
carminibus suis; quod ei maximae vertendum est laudi, 
quippe qui varias illas, quas tota antiquitas de Diis suis 
et heroibus habebat opiniones adeo notas habuerit, ut 
in iis natus quodammodo et educatus videatur, ut vel 
quaecunque dicit, nisi rerum, quae ad Poloniam spectant 
mentionem fecerit, certe Romanum quendam dicere cre- 
dideris. 

Restat, ut de Epigrammatis quaedam dicamus. Eo- 
rum pleraque versantur in celebranda gloria Divina. 
Poéta plenus coelestis amoris, quem prata ac silvas per- 
ambulans in Silviludio quinto ut vidimus tam pulchre at- 
que tam ingeniose decantavit, hoc sibi in epigrammatis 

sumit, ut Dei gloriam, quam maxime possit, celebret. 
Hane ad rem singulas sibi elegit de Canticis sententias, 
easdemque gravissimas, ex quibus epigrammata tota sum- 
mo cum ingenio componeret; non ita ut, quae in canti- 
cis invenisset verba, iisdem in faciendis suis epigramma- 
tis uteretur, sed, ut- eorum sententiam suis exprimeret 
verbis, Ex his omnibus facile quisque intelligere potest, 
quantus Poëtae amor fuerit erga Christum patientem, 
quam eximia Pietas erga D. Virginem matrem, quantum 
studium religiosae paupertatis, fastidiumque omnium ea- 
rum terrestrium rerum, in quibus nullus inest Dei amor, 
quae non nisi vanitatis speciem prae se ferunt. 

Jam alia horum Epigrammatum facta sunt in hono- 
rem Beatorum et Sanctorum, Stanislai Kostkae, Aloysii, 
aliorum; quaedam ad celebrandam gloriam Martyrum, qui 
vexati a tyrannis pro Christiana religione mortem occu- 
buerunt crudelissimam, ut Mammetis, qui leonibus erat 
projectus, neque tamen ab iis dilaceratus (1); St. Basi- 
lissae et Anastasiae, quae sub Nerone, lingua pedibusque 
praecisis, percussae gladio occubuerunt (2); Apollonii, 
Senatoris cujusdam, qui lecta pro Christi religione in Se- 
natu apologia gladio percussus est (3); St. Adalberti 
Gnesnensis Archiepiscopi, qui in Prussia ab idolatris per- 
tinacibus est trucidatus (4); plurimorum Martyrum, qui 
navi vetustae ac fragili impositi, demersi sunt (5), et alia 
multa id genus. 


(1) Ep. V. 
(2) Ep. CL. 
(3) Ep. CII. 
(4) Ер. СШ. 
(5) Ер. суп. 

Sunt denique etiam, quae ad res gestas aliorum spe- 
ctent, ut epigramma illud ad Tarquinium Gallucium, ora- 
torem et Poétam clarissimum, cum ei sua de divino Amore 
epigrammata traditurus esset; (1) ad Petrum Malaspinam, 
Rectorem Florentinum S. J.(2); ad Joannem de Lugo, 
fortasse et ipsum e Societate Jesu (3); ad Joannem Chod- 
kievicium, ducem exercituum Poloniae adversus Osmanum 
Imperatorem Turcicum (1); et ad alios multos. 

Jam si mihi in universum de Epigrammatis Poëtae 
nostri sententia. quaedam ferenda est, deque ingenio, quod 
in iis inest, (et inesse quoddam nemo certe negabit, nisi 
forte praejudicatae opinionis quid secum afferat) hoc, 
omnibus his epigrammatis attente et diligentius perlectis, 
dixerim, inveniri in iis magnam quandam accuratae et 
exquisitae doctrinae copiam, atque notitiam omnium ea- 
rum rerum, quae cum humana nostra vita vel remotissimo 
sunt conjunctae vinculo. Poëta etenim ipse, qui privatam 
et publicam, ut ita dicam, vixerit vitam, qui per aliquot 
temporis spatium et aulae regiae particeps fuerit, homi- 
num mores, eorum studia, virtutes et vitia adeo sibi nota 
habuit, ut facillime, data occasione, carmina in eos facere 
potuerit. Legat, qui үші documentum versus scazontes, 
qui scripti sunt in Aloysium quendam, cujus jam supra 
alio loco mentio a nobis facta est (5). 

Quod si tamen munere fungentes diligentis et accu- 


(1) Ey. 1. 

(2) Ep. XLIX. 
(3) Ep. LI. 

(4) Ep. LXXL 
(5) Ep, LXXVI. 

ғай critici elegantiam linguae spectemus, certe mirum 
esset, si capti quodam laudandi studio affirmare vellemus 
nihil inesse in omnibus his epigrammatis, quod contra lin- 
guae latinae elegantiam esset. Poéta interdum, dum bre- 
vis esse laborat, obscurus fit. Moles hujus libelli ma- 
guopere augeretur, si in recensendis atque explicandis 
epigrammatis, quae longe aliis omnibus Sarbievii car- 
minibus postponenda sunt, omnes locos in medium pro- 
ferre mihi animus esset, in quibus aliquid contra linguae 
latinae leges, ejus elegantiam et, quae dicitur, harmoniam 
inveniri possit., Quam ob rem, antequam ad alia transea- 
mus, non nisi haec in universum quasi addenda esse 
velim, non esse illa epigrammata umbraticum, ut ita di- 
cam opus, scriptum a Poëta incluso intra parietes, sed 
polius non nisi data occasione (quod jam in re ipsa in- 
est, neque longiore indiget explicatione) factum, aut domi, 
dum cum suis €olloquitur sociis, aut dum amicorum sti- 
patus corona, quadam cum familiaritate de his vel illis 
rebus, quarum in vita nostra participes fimus, agit, aut 
in ecclesia dum Dei immensi omnipotentis gloriam cele- 
brare, aut alibi, dum acta et cogitata virorum clarorum 
in memoriam sibi revocare, ipsosque virtutis omnigenae 
exempla statuere vult. 

Cum igitur ingenium Poëtae nostri, ejusque poëticam 
indolem ex iis, quae hucusque diximus satis superque co- 
gnita et intellecta habeamus, nunc videamus, quodnam 
viri eruditissimi de eo judicium tulerint, quantique eum in 
universum aestimaverint, ut quod a nobis jam latum est 
judicium, hoc comprobatum habeamus. 

Renatus Rapinus in opere suo, quod inscribitur: 
»Réflexions sur la Poëtique de ce temps, et sur les ou- 

vrages des Poëtes anciens et modernes« һаес de Sarbievio 
dicit: »Parmi les Lyriques Latins des derniers siècles j'en 
trouve trois, qui se sont distingué des autres. Савішіге 
Sarbiewski, Polonais, Duncan de Cerisantes et Magdele- 
net tous deux Francais. Sarbiewski a de lelevation, 
mais sans pureté; Magdelenet est pur mais sans éleva- 
lion; Cerisantes a joint dans ses odes l'un etlautre, car 
il écrit noblement et d'un style assez pur. Mais il n'a 
pas tant de feu que Casimire« (1). Recte ei igitur su- 
blimitatem vindicat atque ardorem, cum autem elegan- 
tiam linguae nonnunquam eum neglexisse dicat, hoc non 
nisi id mihi spectare videtur, quod Poëta nonnunquam 
verba propria et apta rejecerit, abstrusis autem  inusita- 
tis et novis, a se fortasse ipso excogitatis usus fuerit. 
Quam rem si quis Poétae crimini dare velit, hunc ego 
in magno errore versari, neque intelligere censeo, quid 
sit illa, quae dicitur poética licentia, et quantam porro 
elegantiam et venustatem Poétae suis scriptis veterum 
verborum usu quasi renovato, et novis excogitatis conci- 
lient? Recte de һас re disputavit Quinctilianus in suis 
institutionibus, unde igitur facile, cum in omnibus sint 
manibus, peti haec doctrina potest (2). Tandem, quis est, 
qui nesciat, Horatium ipsum multis rarissimis usum fuisse 


verbis, tamen quis adeo acer et strenuus criticus esse 


(1) Pag. 160. 

(2) Usitatis tutius utimur, nova non sine quodam periculo 
fingimus, Nam, si recepta sunt, modicam laudem afferunt ora- 
tioni, repudiata etiam in jocos exeunt, Audendum tamen, nam- 
que ut Cicero ait, eliam, quae primo dura visa sunt, usu mol- 
liuntur, Sed minime nobis concessa est Оуошатоховйо, Quint. 
1. 5, 72, ed. Lud, Spaldings, 

velit, ut affirmet, eum elegantiam linguae latinae omnino 
neglexisse, atque hanc ob rem non in numerum prae- 
stantissimorum Poëtarum referendum esse? 

Olaus Borrichius in dissertatione academica prima 
de Poëtis latinis (1) cum de Horatio disputat, ejusque 
dictionem caste latinam esse affirmat, ipsum minime ca- 
stum, ita pergit: »In Lyrico a nemine Latinorum vinci- 
tur: proxime accedit nostra aetate Casimirus Sarbievius. » 
Alio autem loco (2) hoc de Sarbievio fert judicium: 
»Matthias Casimirus Sarbievius, Polonus, redivivus sae- 
culi nostri Horatius, ea suavitate et harmonia intendit Ly- 
ram suam, ut omnium fere per universam. Europam do- 
ctorum applausum meruerit, etiam Pontificis Urbani УШ., 
magni ejusdem artis quondam magistri. Inspiciatur ode 
ejusdem, quae inscribitur: »e rebus humanis excessus» 
alia, quae. »Salamonis epithalamium« , alia, quae Euro- 
pae calamitates« et ex uno alteroque carmine de reliquis 
facile dijudicabitur. Nec degenerant Epigrammata ejus- 
dem, in quibus plurimum eruditae pietatis, piaeque erudi- 
tionis. Signabimus hic unum de illo Cantic. L: Trahe 
me, post te curremus. 

»Mi Jesu, sine te per opaca, per invia tendam? 

Et potero longas te sine ferre moras?« 

Hanc viri doctissimi sententiam cum ego considero, 
ita mihi prorsus videtur, veram illam esse et summo jure 
comprobari posse, quod ad Poétae Lyricorum libros IV. 
et Epodon librum unum pertinet. Quod autem ad Epi- 
grammata, in his haud satis subtilem et acutum Criticum 


(1) p. 50. 
(2) р.162. 

Borrichius se praestitit, cum ea pariter egregia et prae- 
stantia, ac cetera carmina esse dicat. Nos quidem, qui 
de Epigrammatis supra disputavimus, hoc persuasum 
habemus, illa omnibus aliis Poétae carminibus post- 
habenda esse, neque quenquam inveniri putamus, qui 
aliam habeat opinionem, dummodo carmina Sarbievii 
omnia attentius et diligentius perlegerit, neque ea tantum 
primoribus tetigerit labris. 

Prodeat Daniel Georgius Morhofius. Hic in Poly- 
histore suo literario, philosophico et practico, libro sep- 
timo, capite tertio ita de Lyricis scribit: »Inter Lyricos 
veteres Latinos unicus atque summus est Horatius. Е re- 
centioribus primas ego tribuo Georgio Buchanano, cujus 
tersissiina Latinitas, elegans dictio, et plane ad genium 
Lyrici carminis informata est; quanquam non adeo subli- 
mis, ut esse debere censent, qui oden proxime ad heroici 
carminis dignitatem accedere cum Scaligero arbitrantur, 
atque ut est Math. Casimirus Sarbievius, qui etiam af- 
fectat metaphoras excelsiores, de cetero inter optima sane 
Lyricorum exempla ponendus. Paulo supra autem de 
Epigrammatis dum disserit, haec de Sarbievio addit: 
»Paucula illa, quae Mathias. Casimirus Sarbievius Lyricis 
suis addit, divina sunt: nisi quod ars nimia interdum ap- 
paret affectatione antithetorum, quorum etiam, ut modus 
sit, castigata modestia requirit.« Summis igitur laudibus 
Poétam nostrum in universum a viro doctissimo elatum 
audimus, neque ei alia crimini verti, quam illas metapho- 
ras excelsiores et antitheta nimia, quorum exempla re 
vera, ut etiam apud praestantissimos omnium temporum 
Poétas, apud Sarbievium quoque pauca inveniuntur. 

Apud Boeclerum in bibliographia critica, repetita ha- 
bemus, quae alii jam dixerunt, nempe: »In Lyricis Sar- 
bievius Polonus excellit« ^ Paucis his verbis totam ille 
laudem Poétae complecti voluit, totumque suum ferre de 
eo judicium. Quaenam Hugonis Grotii, celeberrimi illius 
viri, de Sarbievio fuerit sententia, jam in initio praefatio- 
nis nostrae diximus. Criticus hie Poëtam nostrum sum- 
mis laudibus cumulat, eunique dignum judicat, cui in Ly- 
ricis palma deferatur. Quod ejus judicium ne fortassis 
cui exaggeratum aut etiam ineptum videatur, hoc ad ex- 
cusandum quodammodo Hugonem dictum esse velim, eum, 
quae de Sarbievio edixerit, non eo animo edixisse, ut 
Poétam Polonum omnibus in partibus Romano antepo- 
nendum esse persuasum habuerit, sed ut in nonnullis tan- 
tum rebus nostro Poëtae primas, Horatio autem secundas 
partes tribuendas esse affirmaverit. Quapropter recte — 
interdum. — modo superari Poëtam Venusinum a Sar- 
bievio dicit. 

Quid denique, ut multos alios omittam, ne longus 
sim, Lubienscius, Episcopus Plocensis, cujus jam supra 
pluries mentio a nobis facta est, de Sarbieviana Poësi 
judicaverit, ex brevi epistola, quam Sarbievio misit, optime 
cognosei potest. En verba ejus, quae hic afferre operae 
pretium esse duco: »Tua divina Poësis Romanis quoque 
probata auribus mihi valde placet; sic te Lyricis vatibus 
inseris, ut inter Principes referri meo judicio possis; sic 
acute Epigrammata nectis, ut sacra eloquia, ex quibus 
materiam scribendi petis, dulci condita sale, animos no- 
stros penetrent. Monumenta ingenii tui non imber edax, 
non aquilo impotens, aut innumerabilis annorum series 

poterit eruere; etiam vita functus vives, ac per ora ho- 
minum incedes sublimi feriens sydera vertice (1). 

Jam exauditis sententiis, quas viri doctissimi de Sar- 
bievio tulerint, cum et ipsi, quanti ille sit aestimandus, 
ex iis, quae a nobis sunt explicata, optime sciamus, re. 
stat, ut Poëtam nostrum defendamus contra Mariam Du- 
rini, Episcopum Ancyranum, qui, ut jam supra a nobis 
est commemoratum, in praefatione, ad Simonem Simoni- 
dem Bendonski, Leopolitanum , quem Varsaviae edendum 
curavit, nullis idoneis nec justis, ut mihi videtur, fultus 
argumentis, tam acerbe et vehementer in eum invehi est 
ausus, ut fere indignum esse judicaverit, qui legatur et 
juventuti studiosae commendetur. 

Haec praejudicata viri doctissimi sententia lata de 
Sarbievio, quem alii Horatiam redivivum, ut vidimus, alii 
etiam Horatium Poloniae appellant, animum meum tam 
vehementer accendit, ut diligentius omnia, quae de Sar- 
bievio dixerit, investigare et examinare mihi proposuerim, 
ut eo melius cognoscamus judicium Mariae Durini non 
nisi in nonnullis rebus, quae parvi esse videntur momenti, 
verum, in ceteris autem utique falsum esse, 

Jam primum omnium igitur, dum Criticus Simonem 
Simonidem suum maximis laudibus ad sidera usque tollit, 
ejusque sobrietatem ornamentorum, quam maxime admi- 
randam esse dicit, Sarbievio crimini dat, quod eorum ipso- 
rum ornamentorum, quorum Simonides tam parcus, ille 
nimie sit studiosus. Hanc ego sententiam cum audio la- 
tam non de scriptore, qui dicitur pedestris, sed de Poëta, 
et quidem de Poëta lyrieo, mira quaedam cogitatio ani- 


(1) Pag. 442. epist, decas I. 

mum meum subit, simulque oblitus mihi videtur ille, qui 
eam edixit, quantum .a reliquis scriptoribus sublimitate 
sententiarum > verborumque splendore differant Poétae. 
Cum enim, quod nemo certe negabit, sublimitas senten- 
tiarum, verborumque splendor bono Poétae utique sint 
quaerenda, cum sine iis nihil admirabile possit proferre, 
semperque humi serpere cogatur, quomodo Poëta orna- 
mentorum studiosus esse non debeat, equidem non video, 
cum ea ipsa ornamenta in hoc maxime constent, ut sen- 
tentiae non sint tenues et humiles, sed habeant quandam 
aliis scriptoribus minus necessariam sublimitatem? Quod 
si igitur, ut Maria Durini recte affirmat, Sarbievius or- 
namentorum est quam studiosissimus, hoc ei non crimini 
et vitio, sed laudi quam maximae vertendum esse puto, 
praesertim cum ornamenta, quorum Ше in carminibus 
suis plenus est, vera Poësis sint ornamenta, quibus si 
quis omnino caret, non ego eum in numerum Poétarum 
referendum esse censeo. 

Porro, postquam Criticus Simonidem suum ob illam 
sobrietatem, atque parsimoniam ornamentorum satis su- 
perque laudavit, redintegratis quasi viribus, novum acer- 
rimum impetum in Sarbievium facit, insanum et furiosum 
eum appellat, destitutumque illa maturitate judicii, qua 
Simonides tantum valeat, quem igitur hanc ob causam 
exercituum duci comparat, qui in medio igne et pulvere 
et fumo, inter armorum strepitum, turbarumque clango- 
rem, ad nullam rem attendat, quam quae a prudentia 
dictetur.« — Pulcherrime scilicet composita verba, quae 
facile animos omnium, qui in tractanda Poësi Sarbieviana 
tirocinium nondum posuere, in suam redigere possint 
potestatem, quae tamen pariter atque illud primum cri- 

men Poétae datum, nullis fulta sunt argumentis, Асеггі- 
mus criticus, cur quaeso, cum Sarbievium insanum et fu- 
riosum appellat, hoc statim exemplis ex ejus carminibus 
sumtis non firmavit et comprobavit? Mihi quidem ita 
prorsus videtur, Durinium hoc tam iniquum judicium de 
Sarbievio tulisse, quippe cum eum minime penitus penitusque 
cognoverit, quamobrem hoc persuasum habeo, longe con- 
trariam illum fuisse enuntiaturum sententiam, si Sarbie- 
vium pariter ut Simonidem suum per duos annos no- 
cturna versaret manu, versaret diurna, Sed ille impu- 
denter in alios invehitur, qui se acres criticos venditent 
et de Simonide judicare audeant, qui neque scandere cal- 
leant illius odas, nec recte sciant, quibusnam rebus con- 
tineatur excellens Ша virtus ingenii hujus Poëtae, ipse 
lamen temere et inconsiderate hunc acerrimo judicio 
condemnat, cui tot tamque eruditi omnium temporum viri 
post Horatium palmam Poësis Ivricae merito ac jure ad- 
judicatam esse volunt. 

»Quod si Sarbievioe — ita pergit in recensendo 
Criticus — »demas exaggeratam et insolentem epithetorum 
et translationum pompam, similis erit reliquo Poëtarum 
gregi. Porro nunquam, istae affectatae Veneres placere 
possunt cordatis viris; quocunque enim loco ponas, male 
illis convenit cùm reliquo ' corpore, quia nimis eminent, 
quod tanta cum bile sui aevi declamatoribus objicit ille 
boni saporis criticus apud Petronium.« с Inanibus sonis 
inquit, ludibria quaedam excitando effecistis, ut corpus 
orationis enervaretur et caderet« Jam quod ad illam 
pompam exaggeratam Epithetorum et translationum perti- 
net, hac de re jam supra egimus, atque concessimus, 


Ро ат nostrum reapse interdum hoc morbo laborare, 

ita ut vitio ei hoc summo jure dari possit. Hoc tamen 
Criticus Sarbievii memoria teneat velim, hanc audaciam 
et pompam epithetorum et translationum saepe Poétis a 
scriptoribus bonis quam maxime commendari, Legat, qui 
velit, Horatium, Quinctilianum, Ciceronem, Longinum, alios 
qui hane libertatem Poétis concessam esse demonstrant. 
Et quidem jure optimo. Etenim Poéta Lyricus, cum ad 
carmina componenda se accingit, cum aut gaudio est ela- 
tus, aut dolore, aut іга, aut amore excitatus, igneum suum 
vigorem compescere nequit. — Arrepta lyra non quaerit 
verba, quibus ordiatur carmen, non sollicitus est, quae- 
nam ponat epitheta, quibusnam utatur translationibus, sed 
audacter progreditur, eloquiturque quodcunque ii, quibus 
excitatur motus animi verbum suggerunt. Quo vehementiores 
igitur illi sunt, eo vehementius erit totum carmen, eo magis 
nimia epitheta, eo sublimiores translationes; quo Ші leniores 
et molliores, eo dulciora lenioraque cetera omnia. Hoc de 
pompa illa translationum, quam Durini Poétae nostro crimini 
dat maximo. Quid autem de affectatis illis Veneribus, 
quarum Criticus mentionem facit, dicam, equidem nescio. 
Etenim cum ego Sarbievium totum diligenter et accurate per- 
legerim,cum eum non quidem per duos annos, quemadmodum 
Durini Simonidem suum, per plures tamen menses no- 
cturna et diurna versarem manu, nullos tamen — ita me 
Deus amet — inveni locos, ubi de affectatis Veneribus 
sermo esse possit, nisi forte in paucis iis carminibus, 
quae ad unguem nondum expolita, Criticorum veniam, 
ut jam supra diximus, requirunt, et ex quibus hanc ipsam 
ob causam de ceteris omnibus judicium ferre non debe- 
mus, nisi forte injusti et iniqui Poétae judices esse ve- 
limus. Sed fac etiam, ut morem geramus acerrimo Sar- 

bievii critico, fac dico concedamus, Poëtam Polonum re 
vera quam maximam in eo collocasse operam, ut car- 
mina sua Veneribus illis impleret affectatis, quid, num, 
quaeso, jam condemnandus et ex numero non dico op- 
timorum Poétarum, sed in universum ex numero Poéta- 
ram ejiciendus, aut inter eos referendus, qui dum Poéta- 
rum sibi vindicant nomen et honorem, nulli tamen sunt 
Poétae? Mihi quidem non videtur; etenim tunc et qui 
hucusque ab omnibus Lyricorum Princeps nominabatur, 
quem Quinctilianus solum dignum legi esse affirmat, Ho- 
ralius dico, et idem nullus habendus esset Poéta, aut 
saltem non nisi mediocris, 
mediocribus (autem) esse Poétis 
Non homines, non Di, non concessere columnae (1). 

quippe apud quem fortasse plures inveniamus illas, quas 
Durini appellat affectatas Veneres, quae ei tamen nun- 
quam palmam Poësis lyricae praeripient, imo quae or- 
namenta ejus et hucusque erant et semper habebuntur. 

Sed jam, quae nunc sequuntur, risum omnibus mo- 
tura videntur. Criticus namque, ut argumentis quam gra- 
vissimis demonstret, Sarbievium legi indignum esse, ne- 
que juventuti studiosae commendari debere, mediocrem 
valde еша Poëtam appellat, quippe qui commentario in- 
digeat atque interprete et ita pergit: »et quid hoc est, 
ita scribere, ut non nisi adhibita sphinge, consulta Py- 
thia intelligere possis? Placeat hoc illis, qui saxa et la- 
pides loquuntur, et per salebrosa et verrucosa incedere 
amant. Amo prolem facili partu editam. Quae diu in- 
ier matrem et obstetricem haesit, nec nisi uncis et spe- 


(1) de arte poet, vers, 312, 

culis adhibitis protrahitur, horribilis exit, obtorto collo, 
vel capite, vel pede aut elumbis.« Ejusmodi judicium si 
literarum tiro quidam tulisset, si puer egressus e schola 
ad patrem aut amicum quendam confugiens, apud eum 
conquereretur, Poétam’, quem in schola legeret, malum 
esse Poëtam, quod ad euim explicandum longum com- 
mentarium fecisset ludi magister, condonandum ei hoc 
esse putarem, simulque diligentius demonstrarem non 
inde, sed ex aliis rebus posse colligi, num Potta bonus 
sit aut malus, Sed cum mihi Criticus talis, qualem se 
Maria Durini venditat, similia: іп medium profert, equi- 
dem vix, ac ne vix quidem quid ei respondeam habeo. 
Quapropter hoc tantum velim Criticus noster memoria 
teneat, nullum fere esse auctorem neque Latinum neque 
Graecum, sive pedestrem vis, sive Poëtam, qui non egeat 
commentario, et in quo explicando et interpretando ho- 
mines docti operam summam et studium quam maximum 
non collocent. Memini me in praefatione hujus meae 
disputatiunculae verba attulisse viri doctissimi Gesneri, 
qui dicit, adeo ab omnibus inde saeculis sategisse circa 
Horatii Flacci Eclogas, Librarios, Interpretes, Criticos, ut 
possit homo diligens, cui bibliothecae pateant, facile li- 
brum mediocrem vel sola hujus Poétae enarranda histo- 
ria literaria implere. Et quid, quaeso, haec verba sibi 
volunt, nonne documento sunt quam gravissimo, Hora- 
tium semper commentariis quam plurimis, semper inter- 
pretibus quam subtilissimis indiguisse? Neque tamen 
quisquam eo effrenatae processit audaciae, ut eum hanc 
ipsam ob causam acerrimo condemnet judicio, et e nu- 
mero Poétarum ejectum esse velit, Quid Pindarum di- 
cam, quid Homerum, quid denique alios tam Graeciae 

quam Romae Poëtas praestantissimos, quorum nullus, mea 
quidem sententia invenitur, cui non opus sit commenta- 
rius, qui sine bono interprete ab omnibus intelligatur? 
Atque hic ipse, quem Durini edendum curavit, Simon 
Simonides, Pocta omnibus numeris absolutus, num, quaeso, 
ab unoquoque facile intelligitur? Nonne editor ipse hanc 
potissimum ob causam eum nocturna et diurna manu per 
duos versabat annos, quia multa in eo invenit intellectu 
difficiliora, et quia commentarios ad eum apud alios scri- 
ptores quaerere et investigare tenebatur? Mihi quidem ita 
videtur. Cum igitur commentario indigeant omnes, quidni 
et Sarbievius, cui eadem jura, eaedem leges sunt, quam 
ceteris Poétis omnibus? Jam quod ad illam prolem facili 
partu editam pertinet, quam Criticus magnopere se ada- 
masse dicit, oblitus mihi ille videtur, aut potius nescire, qua- 
nam praecipue virtute, et quanam proprietate Sarbievius 
imprimis excelluerit. Diximus supra et exemplis demon- 
stravimus, tantam illum habuisse facilitatem carmina com- 
ponendi, ut omnes, quorum amicitia est usus, viros do- 
ctissimos admiratione sui quam maxima semper impleret. 
Quapropter de prole illa, quae in partu diu inter matrem 
et obstetricem haeret, et quae non nisi uncis et speculis 
adhibitis in lucem protrahitur, apud Sarbievium quidem 
nullus sermo esse potest, ideo dolendum magnopere, quod 
tam pulchra imagine, atque tanto cum studio elaborata 
tam infeliciter Criticus in Poéta nostro judicando usus 
fuerit. 

Vult tamen Criticus Sarbievii in iis, quae sequuntur, 
speciem quandam prae se ferre justi judicis, et ita quasi 
ad excusanda ea, quae dixerat, pergit: »sed ne aliquis 
me id gratis de Sarbievio asserere, aut cavillandi studio 

lucem veritatis oppugnatum ire, et quod ajunt Sandalium 
Veneris reprehendere existimet, nonnulla in medium af- 
feram, quae certe neque Horatii, aut ullius Veterum lu- 
cernam redolent, neque decebant illum Poëtam, qui Prin- 
ceps Lyricorum а suis agnoscitur atque proclamatur.« 
Jam diligenter quascunque potuerit exscripsit sententias 
et dictiones, quae ei culpandae videbantur, quarum tamen 
in parte maxima, quantum ego sciam, nihil est, quod 
contra leges, elegantiam. aut harmoniam linguae Latinae 
sit, aut etiam, si revera inveniuntur quaedam, quae re- 
prehendere possis, injuste tamen Criticus ea est aggres- 
sus, cum ex iis sint sumta carminibus, quae, ut jam su- 
pra monuimus, veniam et clementiam lectorum requirunt, 
quippe cum Ша varias ob causas ab auctore nondum 
fuerint limata et perpolita. 

Longum est hic omnes hos proferre locos, quos Ma- 
ria Durini exscripsit ad condemnandum Poétam nostrum; 
ut tamen videamus, quam leviter ille in hac re versetur, 
et quam, quae dixit, nullis fere justis et idoneis sint 
fulta argumentis, sumamus ex hoc magno numero sen- 
tentias et dictiones quasdam, easque diligentius investige- 
mus sintne latinae, nec ne. 

In ode libri primi decima septima, quae inscribitur: 
»Animi lenitate Principes maxime commendari« statim in 
initio haec legimus: 

Non vivi paries vitri 

Crystallique fores, aut Mareoticis 
Aurum postibus illitum, 

Laudandum memori carmine Principem 
Clarabit; neque barbaras 

Decidet tumulo Gloria laureas; 

Sed frons mitior aspici, 
Innubique nitens ore meridies. 
Et qui sospitat omnia, 

Irati vacuus nube supercili. 
Primo gratior Hespero 
Formosus roseà vultus in lride. 

Hic tria Durini invenit, quae magnopere culpanda 
esse affirmat, quam tamen ob causam, non dicit. Primum 
igitur quid sibi velit paries vivi vitri, quomodo haec 
Poéta dicere potuerit, Criticus nullo modo intelligere et 
comprehendere potest. Nihil tamen in һас dictione inve- 
niri, quae non latina sint, facile quisque videbit. si modo 
eam diligentius examinare velit. Est enim paries vivi vi- 
tri nibil aliud, nisi paries multis speculis ornatus, cum 
autem in speculis his homines observentur viventes, vi- 
trum ipsum pulchre Poëta vivum nominat (1). 

Alterum, quod Critico magnopere displicet, et quod 
nullo modo probare vult, est: »nitens ore meridies.« 
Audacter hoc quidem dictum esse, non nego, nullum 
tamen opprobrium, ut Durini affirmat, affert linguae la- 
tinae. Namque videamus. Poéta ita philosophatur: 
Principem memorabilem faciunt non divitiae, non aurum 
neque argentum, sed frons mitior aspici et meridies, id 
est: merus dies quasi dicat, lucidissima diei pars, idque 
pro sereno seu laeto animo, qui ore proditur innubi, id 
est: sine nubibus, sine animi et mentis perturbatione. 
Eodem epitheto »innubi« utitur etiam Seneca. cum ait: 


(1) Apud Horat, haec leguntur: „quem cepit vilrea fama, 
Serm, 11, 3, 222. — ,Dices laborantes in uno Penelopen vitream- 
que Circen,^ Carm, 1, 17. 20 et similia, 

»Fulsit Jole, quasi innubis dies et vultus, qui sospitat 
omnia.« 

Tertium denique, quo Durini in hoc carmine vehe- 
menter offenditur, est: »formosus rosea vultus in Iride. 
Quid in hac dictione: »rosealris« sit, equidem, neminem 
esse, puto, qui nesciat. De arcu coelesti sermonem esse, 
ex toto sententiarum nexu satis superque apparet, Sed 
quomodo dici possit: »vultus formosus in rosea lride« 
hoc commentario quodam indigere videtur.  lridem sci- 
mus — hoe autem et eruditissimo Critico notum esse 
debebat — significare Dei clementiam. Cum igitur Poëta, 
dum, quanam re Principes imprimis commendentur, osten- 
dit, imagine Iridis usus fuerit, non aliud quidquam, nisi 
clementiam Principum intellectam esse voluit. Quemad- 
modum enim Deus, Iridem signum esse voluit, nunquam 
se amplius homines diluvio puniturum, ita Iris in vultu, 
seu per hypallagen vultus in Iride indulgentiam et animi 
Principum lenitatem designat (1). 

Libro primo, ode tertia. cum Poëta in laudando 
Pontifice Urbano versatur, inter alias pulchras sententias, 
hanc quoque invenimus: 

Dixere Musae: protinus aurea 
Risere longum secula, secula 
Auro laborata, et recuso 

In pretium emicuere vultu. 

In qua sententia, quid Critico displiceat: »risere lon- 
gum secula,« aut etiam »secula auro laborata,« divinare 
non possum, ipse autem citato modo loco, quanam re in 
eo offendatur, non commemorat. Equidem, utin illis jam 


(1) Cf. ed Varsav, 

supra in medium prolatis, sic etiam in hac tota dictione 
nihil invenio, quod non sit latine, neque deceat Poëtam. 
»Longum risere« dictum est, quemadmodum apud Virgi- 
lium legitur: »non longum laetabere(1).« ^ Longum po- 
suit igitur Poéta pro adverbio, more Graecorum. Veluti 
Ovidius  »dulce Venus risitj« aut Horatius: »perfidum 
ridens (2), aut: »reddes ridere decorum (3)«. Jam secula 
auro laborata dictum audacter, vere tamen poétice, pro se- 
cula per longum tempus ex auro quodammodo coalita 
vel facta (1). 

In ode libri primi sexta, qua Poéta concitare cona- 
iur animos Principum Europae, ut imperium Orientis re- 
cuperare et Turcas Christianis infensissimam gentem, in- 
juste occupatis sedibus expellere velint, cum mores ve- 
teres summis usque ad sidera tollit laudibus, mores au- 
tem seculi sui, quantum maxime potest, culpandos et ob 
ignaviam reprehendendos esse demonstrat, ita pergit: 

Male nata proles, 
Quidquid bonorum restitit (heu nefas!) 
Morum, scelestà deterimus nota, 
Mentisque ct excelsi latrones 
Ingenii, 

Hic vides iterum locum, quem Durinius in praefa- 
tione ad Simonem Simonidem suum vehementer carpit. 
Displicet nempe ei magnopere dictio: »latrones mentis 
et excelsi ingenii,« quae tamen quamquam haud pulchra, 


(1) Virg, X. Aen. vers, 540. 
(2) Lib. III, od, 27, vers, 67. 
(3) Epist, I. 7, 27. 
(4) Cf, ed, varsav, 

nihil tamen, ni fallor, habet, quod barbarum sit et omnino 
ab linguae latinae usu abhorreat. Poëta nos oblitos esse 
dicit morum et virtutum, quibus patres nostrique avi tan- 
tam apud omnes sibi pararint laudem et gloriam, nos 
igitur juste poético inflammatus ardore latrones, id est, 
insidiatores, et fures appellat excelsi ingenii, et rectae 
mentis parentum nostrorum, nos paratissimos dicit et ex- 
peditos ad omnia vitia et scelera, non idoneos autem ad 
magna facta, quibus aetas parentum ante nos tam excel- 
luerit. 

Sed jam, quod ad illos locos a Durinio ex Sarbie- 
vio citatos attinet, quae hucusque diximus, sufficiant. Cri- 
ticus, cum jam judicium de Sarbievio absolvere vult, ita 
concludit: »Qui Sarbievium praeferunt (Simoni Simonidi) 
vix illis optari quidquam pejus potest, quam ut fatuitate 
sua fruantur. Ita statuo salvo aliorum judicio; nec enim 
mea suffragia pro Praetorio edicto aut Apollinis oraculo 
haberi volo.« Haec sane sententia, ab acerrimo Sarbie- 
vii Critico pronuntiata me quidem quam maximo gaudio 
affecit. Etenim eum ipsum audimus quasi dicentem, se 
fortasse magnopere falli, falsaque de Poëta nostro in me- 
dium protulisse. Quapropter hac saltem in re magno- 
pere laudandus mihi videtur Durinius, quod nondum eo 
Criticorum arrogantiae processit, ut, quaecunque dixerit, 
omnibus probanda esse velit. Et revera, cum ego dili- 
gentius totam illam Durinii praefationem ad Simonem Si- 
monidem lego, eamque accuratius investigo, ita mihi pror- 
rus videtur, eum nullam aliam ob causam tam ve- 
hementer in Sarbievium invectum esse, quam, ut post- 
posito illo, alterum Pindarum Polonum orbi literario igno- 

tum eo pluribus in coelum laudibus ferret, quod jam in 
editione Varsaviensi recte observatum est, 

Ad absolvendam imaginem Sarbievii, quam in parva 
quasi tabula depingere conati sumus, de ejus arte metrica 
et quae ad hanc rem pertinent, quaedam dicenda essent. 
Sed cum jam moles hujus libelli magnopere sit adaucta, 
terminosque, quos mihi proposui, fere excesserit, porro, 
cum Sarbievius etiam in hac re imitatus sit Horatium 
ita, ut non nisi in quibusdam, quae parvi sunt momenti, 
ab eo discesserit, sibique novas quasdam dederit leges, 
jam igitur hic finem disputationis nostrae faciamus, gra- 
tiam simul et indulgentiam, quod jam in praefatione fe- 
cimus, benevolorum lectorum et criticorum iterum iterum- 
que requirentes, uf, si quaedam manca, neque omnibus 
numeris absoluta invenient, hanc ob causam non totum 
opus condemnandum et rejiciendum esse putent. 


VITA AUCTORIS. 


Mia ximitianus Kolanowski natus sum Posnaniae, anno 
saeculi hujus decimo quinto, patre Stanislao Civi Posna- 
niensi, matre autem Marianna e gente Steszewska, addi- 
ctusque fidei catholicae. Postquam prima literarum ele- 
menta in domo paterna didici, anno aetatis decimo a 
Parentibus optimis carissimis, quos adhuc superstites Dei 
Providentia mihi servavit, disciplinae gymnasii, quod pa- 
ша in urbe florebat tum Ill. Stoc Rectore, traditus sum, 
Octo annos scholae hujus alumnus fui, disciplina optimo- 
rum et doctissimorum praeceptorum usus, quos pia gra- 
taque memoria prosequor omnes, Jam tunc antiquae li- 
terae adeo studium et amorem in me excitarunt, ut in 
iis quam maximam operam collocare decreverim. Hanc 
igitur ob causam, ut in literas has incumberem, testimo- 
nio maturitatis instructus mense Aprili anni h. s. XXXVI, 
Berolinum me contuli, ibique in numerum civium acade- 
micorum per Rectorem Magnificum Busch receptus, no- 
men apud Ш. Boéckh, ordinis Philosophorum t. t. De- 
canum, rite sum professus. Verum enim vero, quamquam 
domi hoc mihi erat consilium atque propositum, ut non 
nisi antiquis literis, imprimis Graecis et Romanis in Uni- 
versitate Literaria Berolinensi operam navarem, id tamen 
statim agebam, ut cum studiis literarum antiquaruin, stu- 
dium etiam Philosophiae conjungerem; namque pau- 
latim hanc ut mihi quidem videtur veram atque etiam ju- 
stam animo meo imbibi opinionem, ut Philosophiam si 
non vitam et spiritum, ornamentum tamen quoddam et 
decus omnibus aliis studiis afferre mihi persuaserim, hanc- 


que ob causam merito ac jure cum ceteris disciplinis 
conjungendam esse. Atque hac ductus ratione, ita stu- 
diis meis operam dare constitui, ut in uno eodemque se- 
mestri Professores audierim cum eos, qui de Philosophia 
disputarunt, tum etiam qui in Literis Graecorum et Ro- 
manorum erant occupati. Hane studiorum viam atque 
rationem quam semel sum ingressus, per quatuor secutus 
sum annos. Interim sub finem. semestris aestivi anno 
MDCCCXXXVIII. dum. in studiis meis quae adeo ada- 
maram occupatus eram, in.morbum incidi, meque curae 
Ill. Barez Medicinae et Chirurgiae Professori tradere co- 
actus vidi, Qui morbus cum in dies periculosior fieret, 
visque mali -magis magisque exaugeretur, amicorum pre- 
cibus lacessitus domum paternam me conferre statui, ut 
ibi quam opus habebam curam, ea mihi a Parentibus Ca- 
rissimis esset, Atque Па -varia usus valetudinis fortuna, 
totum hiemem, totamque quae eum subsecuta est aesta- 
tem domi paternae remansi, donec tandem vir Illustrissi- 
mus atque etiam doctissimus Marcinkowski, apud Posna- 
nienses Medicus practicus, — cui semper ob maximam 
erga me benevolentiam atque curam summas quas pos- 
sum habebo gratias, — consilium dedit, ut valetudinis 
causa Salisbrunnum me conferrem, qui locus Silesiae 
magnopere inclaruit ob saluberrimas aquas, quas homines 
medendi causa frequentissimi adire solent. Ibi per duos 
fere moratus menses, cum aliqua quidem ex parte vale- 
tudinem recuperarem, paternam domum sum profectus eo 
consilio, ut semestri quod subsecutum est hiberno, rur- 
sus Berolinum adirem, atque redintegratis quodammodo 
viribus in stadia mea, quae Divinae Providentiae volun- 
tate interrumpere coactus eram, incumberem. Atque ita 
per totum annum academicum in studiis meis versatus 
Berolini remansi. Cum autem anno MDCCCXXXIX. 
sub finem semestris aestivi denuo infirma atque aegra va- 
letudine adfectus essem, et pectoris praecipue morbo la- 
borarem, iterum Salisbrunnum adire constitui, Verum 
cum ibi per plures hebdomades usus aquis, minime eas 
ad confirmandam meam valetudinem contulisse sentirem, 
Posnaniam veni, unde tempore hiberno ad finienda stu- 
dia mea Berolinum reverti mihi animus erat, Longe ali- 


ter tamen placuit Divinae Providentiae, Nam simulac 
tempus advenit hibernum, pectoris morbus in dies ita 
exaugi coeptus est, tamque tussi mala laborabam, ut 
omnibus quae mihi proposui consiliis abjectis, non nisi 
Deo Optumo Maxumo totum me tradere constituerem. 
Atque Иа per plures menses lecto tenebar, varia usus 
fortuna — interdum etiam omni destitutus spe, ut amissam 
valetudinem recuperare possem. — Voluntate tamen Divinae 
Providentiae atque etiam eura. amantissimi mei medici Pos- 
naniensis factum est, ut ex mortis faucibus essem ere- 
ptus, viresque corporis aliqua quidem ex parte recipe- 
rem. Verum cum nondum adeo firma atque bona nte- 
rer valetudine, ut, quae per tam longum tempus neglexi 
studia mea, in ea rursus incumbere possem, factum est, 
ut ad confirmandam eam atque etiam  corroborandam, 
consilium secutus Ill. Marcinkowski, tertio ad aquas 
proficisci constituerem, non tamen ad eas, quas bis an- 
nis praecedentibus invisi, sed quae ad oppidum Rein- 
hardi inveniuntur ratus, eas prae ceteris omnibus magno- 
pere collaturas esse ad recuperandam bonam valetu- 
dinem. In oppido hoc per duos menses sum moratus 
ibique thermis quam diligentissime utebar. Sub finem 
aestatis a, c. domum paternam redii, semper hanc cogi- 
tationem animo meo volvens, ut tandem aliquando studia 
mea toties neglecta et interrupta ad finem perducere pos- 
sim. Reversus igitur e thermis, id cum Parentibus Ca- 
rissimis meique amantissimis agebam, ut Berolinum mihi 
adire permitterent, non alio consilio, quam ut finitis stu- 
diis meis, messem quandam literariam domum reportare 
possim. Solliciti tamen magnopere de valetudine mea 
parentes, primum votis meis satisfacere nolebant, hanc- 
que justam ut iis visum afferebant causam, me rursus 
recuperatam aliqua ex parte valetudinem amissurum esse, 
si nulla ejus habita ratione, magis quam pro viribus meis 
in literas incumbam. Verum, cum quantum maxime po- 
tui iis persuaderem, me nihil supra vires moliturum, et 
non nisi ita in studiis esse versaturum, ut semper infir- 
mae meae valetudinis quam plurimam habiturus sim ra- 
tionem, libenter propositum meum persequi permiserunt, 
id me iterum iterumque admonentes, ut quae ab iis ac- 


cepi consilia saluberrima, ea semper memoria teneam. 
Atque ita Berolinum denuo veni, ibique in studiis meis 
tam philosophicis quam philologicis occupatus id agebam 
ut honore Philosophiae Doctoris dignum me redderem. 
Per quatuor annos studiorum meorum in Universitate 
literaria. Berolinensi, hos audivi Professores et Doctores: 

I. In Philosophia Viros lllustrissimos Doctissi- 
mos Trendelenburg, Michelet, Gans, Hotho. 

IL In literis antiquis Graecorum atque 
Romanorum Ill, Boéckh, Zumpt, Lachmann, Heyse, 
Geppert. 

Ш. In Geographia Graeciae Ш. Ritter. 

IV. In institutione juventutis, lll. Trende- 
lenburg. 

У. In Grammatica philosophica universali 
Ш. Heyse. 

УІ. In Grammatica philosophica Germano- 
rum Ш. de Hagen. 

VII. De Fausto Goethii Ш. Althaus. 

Quibus viris Hlustrissimis Doctissimis summas nunc 
refero gratias, et egregia eorum institutione instructus, 
semper eorum erga me merita, pia tenere mente non 
desinam. 


THE SE S. 


1. Thuani rerum gestarum scriptoris, ct aliorum demon- 
strationes, quibus fulti Joanni Sario Zamoscio, Po- 
lono, celeberrimum commentarium de Senatu Romano 
abjudicatum, et Carolo Sigonio adscriptum esse vo- 
lunt, imperfectae sunt, et facillime refutari possunt. 

2. Stephanus Poloniae Rex, qui id prae ceteris studebat, 
ut linguae latinae usus in Polonia esset quam maxi- 
mus, altera ex parte multum contulit ad detrimentum 
et damnum, qno ejus temporibus sermo latinus af- 
fectus est. 

3. Horatio, Lyricae Poésis Principi, multis in carminibus 
idea verae Poésis deesse videtur. 

4. Fides, quae fundamentum est Religionis, fundamentum 
etiam esse debet cujuscunque verae Philosophiae. 

5. Ea immortalitatis notio, qua dissolutio intelligitur sin- 
gularis humani animi in absolutam ideam, certare vi- 
detur contra naturalem hominum sensum. 

6. Romanis non nisi in doctrina juris palma prae Grae- 
cis jure ac merito tribui potest; in literis enim omni- 
bus, imprimis autem in Poësi Graecos semper sunt 


imitati. 

